pink.rs | PRELEŽALI STE KORONU I ŽELITE DA NASTAVITE DA TRENIRATE - Kardiolog za Pink otkriva koje sve preglede treba da uradite! (VIDEO)\nPRELEŽALI STE KORONU I ŽELITE DA NASTAVITE DA TRENIRATE - Kardiolog za Pink otkriva koje sve preglede treba da uradite! (VIDEO)\nNačelnik kardiologije u KBC ’’Dragiša Mišović’’ dr Vladan Vukomanović podsetio je da za tri nedelje ova ustanova ''puni godinu dana'' od kako je u kovid režimu, naglasivši da se bolnica polako puni i da se uvećava broj hospitalizovanih pacijenata.\n- Kapaciteti se polako popunjavaju, negde oko 170 pacijenata je jutros hospitalizovano u našoj bolnici. Već duži period traje apel da se smanje kontakti, da su okupljanja manja, a i dalje, kao što iz primera vidimo, to ne poštuje – rekao je Vukomanović za Pink.\nKako kaže, u KBC ’’Dragiša Mišović’’ dolaze pacijenti sa težim kliničkim slikama iz cele Srbije, jer je ta ustanova, dodaje, prepoznata kao referentna za Kovid.\n- 60 pacijenata je smešteno na intenzivnu negu – naglašava Vukomanović.\nNa pitanje kada sportisti i rekreativci posle preležane korone mogu da se vrate redovnim aktivnostima, Vukomanović kaže da to zavisi od kliničke slike koju osoba ima.\n- Ako je lakša klinička slika osoba može započeti posle dve nedelje svoje fizičke aktivnosti, naravno umerenog intenziteta koje se postepeno povećavaju. Međutim pacijenti koji su imali umereno teške kliničke slike ili teške upale pluće oni moraju da protokolarno prođu kardiološka ispitivanja – istakao je Vukomoanović.\nDodaje da bi trebalo da se uradi holter EKG-a, eho srca, kao i test opterećenja kako bi se sportsta upustio u redovne sportske aktivnosti.\nDR OKETIĆ ZA PINK OTKRIVA - Jednu grešku prave oboleli od korone u Srbiji, zbog koje često dobiju tešku kliničku sliku\nDa li često osećate pritisak u sinusima?\n"CRVENA ZONA JE KAO CENTRIFUGA", a statistika je kod skidanja sa respiratora NEUMOLJIVA! Ignjatović OTKRIVA kako izgleda proces lečenja korone kod naj


Partizan savladao Fenerbahče! - BIGportal.ba\nSeptembar 16, 2019 Septembar 16, 2019 011\nKošarkaši Partizana su savladali Fenerbahče u finalu turnira u Klužu rezultatom 69:64.\nEkipa Andree Trinkijerija je i dalje neporažena u pripremnom periodu, a na takmičenju u Rumuniji je prethodno savladala i Mornar iz Bara.\nTreću poziciju na takmičenju je osvojila domaća ekipa, u čijem stručnom štabu se nalazi i trofejni trener Duško Vujošević, pošto je duel sa crnogorskom ekipom prekinut, odlukom trenera tima iz Bara Mihaila Pavićevića.\nPartizan je praktično imao prednost tokom celog meča, ali je Fenerbahče uspeo da uhvati potpuni priključak u finišu meča.\nNa dva minuta do kraja četvrte deonice bilo je 62:62, međutim ekipa trenera Željka Obradovića, koja je nastupila u kombinovanom sastavu zbog odsustva reprezentativaca, nije uspela da napravi potpuni preokret.\nVođstvo Partizanu je najpre doneo Kori Volden, Rade Zagorac je zatim ubacio trojku, a tačku na utakmicu je pogotkom “iz odbojke” stavio Vilijam Mozli, posle ukradene lopte Zagorca i promašenog polaganja u kontranapadu.\nNa drugoj strani su poenterski najraspoloženiji bili Žofre Lovernj i Derik Vilijams sa po 13 poena, Bobi Dikson i Nikola Kalinić su ubacili po 10, a Vladimir Štimac, koji se nalazi u trening kampu Fenerbahčea, je upisao 5 poena.\nU timu Partizana nije bilo Markusa Pejdža i Nikole Jankovića, a očekuje se i da se uskoro timu pridruži reprezentativac Srbije Stefan Birčević.\n“Marjanu se dopala ideja, a Goranov servis je bio jedan od najboljih”


Petričević: Podsticajima do povećanja plata\nFoto: Arhiva | Petričević: Podsticajima do povećanja plata\nSrna 18.04.2021 10:14\nMinistar privrede i preduzetništva Republike Srpske Vjekoslav Petričević rekao je da je rast prosječne neto plate u Srpskoj, koja je u februaru iznosila 984 KM i bila za 33 KM veća nego u FBiH, između ostalog, rezultat primjene Zakona o podsticajima u privredi, na osnovu kojeg su do sada isplaćena dva miliona KM.\nOn je naveo da su u saradnji s poslovnom zajednicom, odnosno Privrednom komorom Republike Srpske, predstavnicima Unije udruženja poslodavaca Srpske putem Zakona o podsticajima u privredi Srpske pronađena rješenja kako da privrednici budu stimulisani da povećaju platu.\nPrema njegovim riječima, Ministarstvo privrede i preduzetništva počelo je isplatu podsticaja za povećanje plata radnika za treći obračunski period od stupanja na snagu Zakona o podsticajima u privredi Srpske 2019. godine, a ovaj put se prijavilo 428 privrednih subjekata.\nPetričević je rekao da je na jesen predviđena analiza primjene Zakona o podsticajima u privredi Srpske, nakon čega će se pristupiti razgovoru sa partnerima kako bi se pronašli najbolji modaliteti za rasterećenje rada u privredi po ovom osnovu.\nProsječna neto plata u Srpskoj u aprilu prošle godine iznosila je 945 KM, u maju 950 KM, a u junu 958 KM, dok su u FBiH u ovim mjesecima isplaćene prosječne neto plate od 940 KM, 935 KM odnosno 953 KM.


Na sednici Pokrajinskog socijalno-ekonomskog saveta, kojom je predsedavao potpredsednik Pokrajinske vlade i pokrajinski sekretar za privredu i turizam, Ivan Đoković, otvorena su mnoga pitanja prevashodno u vezi sa organizovanjem treće po redu godišnje konferencije PSES, koja je najavljena za prvu polovinu decembra ove godine, pod nazivom "U susret problemima zaposlenih i tržišta rada".\nKonferencija će biti održana pod pokroviteljstvom Pokrajinske vlade, dok će ključni nosioci tematike ovogodišnje konferencije biti reprezentativni sindikati, koji će izlagati i diskutovati o aktuelnim problemima zaposlenih kao i nadolazećih problema tržišta rada, vezanih sa "odlivom mozgova", posebno mladih i kvalifikovanih radnika. U radu sindikata učestvovaće i pružiti podršku ostali socijalni partneri.\nPredstavnici Unije poslodavaca Vojvodine istakli su probleme, koji se javljaju u ženskom preduzetništvu , posebno izdvojivši aktivnosti i mere koje predlažu za rešavanje ovog socijalnog problema, te društvenog, ekonomskog i socijalnog položaja žena.\nTim povodom je Đoković rekao da je upravo Pokrajinski sekretarijat za privredu i turizam prvi uveo praksu da se u konkursima dodatno i kumulativno boduju žene, i kao osnivači i kao direktori, čime se stimuliše žensko preduzetništvo. Naglasio je da je ustavni princip zaštite zaposlenih žena i žena majki dosledno razrađen Zakonom o radu, ali ovakva zaštita nije institucionalizovana za žene u preduzetništvu, zbog čega je neophodno što pre doneti poseban zakon. Pokrajinski socijalno-ekonomski savet je potom zauzeo stav kojim podržava sve mere nadležnih državnih institucija u osnaživanju žena u privrednom životu, zahtevajući hitno delovanje u donošenju Zakona o socijalnom preduzetništvu, pa čak i donošenje Zakona o ženskom preduzetnišvu, kao lex specialisa, kojim će se sveobuhvatno urediti ovo pitanje .\nPovodom informacije o stanju tripartitnog socijalnog dijaloga na nivou lokalnih samouprava u gradovima i opštinama na teritoriji AP Vojvodine, ocenjeno je da je ono još uvek nezadovoljavajuće. Zbog toga je neophodno preduzimanje dodatnih stimulativnih mera, kao podsticaj za osnivanje socijalno-ekonomskih saveta u svim lokalnim samoupravama na teritoriji Vojvodine. Usvojen je zaključak kojim se predlaže Pokrajinskoj vladi da opredeli dodatna sredstva namenjena lokalnim samoupravama kao podršku za osnivanje i rad lokalnih saveta. Intencija je da Pokrajinski sekretarijat za privredu i turizam ova sredstva dodeljuje lokalnim samoupravama po raspisanom konkursu u narednoj godini.


Arhiva vesti 13.05.2019 - Naslovi.net\nVečernje novosti 13.05.2019\nPromašio sam ta slobodna bacanja na kraju, kao i u Portlandu u produžecima... Promašio sam i dosta drugih šuteva, neke sam morao da ubacim – rekao je srpski centar. Srpski košarkaš i igrač Denvera Nikola Jokić preuzeo je krivicu za poraz Nagetsa… »\nGlas Amerike: Kraj za Nagetse, Mekalum odveo Portland u finale ZapadaMozzart sport: Denveru malo jedan Jokić: Portland sa minus 17 do trijumfa u majstoricijoš 19 povezanih\nRim: Đoković kreće protiv Šapovalova\nMozzart sport 13.05.2019\nNovak protiv mladog Kanađanina na startu. Saznao je Novak Đoković ime prvog rivala na turniru u Rimu. U nedelju je osvojio masters u Madridu protiv jednog mladog lava, Stefanosa Cicipasa, a na startu narednog takmičenja igraće protiv još jednog –… »\nSportske.net: Rim - Novak saznao ime prvog rivalaB92: Potencijalna "mina" – Đoković kreće od Šapovalova u Rimujoš 19 povezanih\n"Nije pravedno da samo Srbi budu genocidan narod"; "Srebrenica zločin, ne genocid"\nBeograd -- Ne bi bilo istorijski pravedno da posle svega što se dešavalo na teritoriji Evrope u 20. veku jedino srpski narod bude obeležen kao genocidan, izjavio Dačić. Ministar spoljnih poslova je dodao da Srbija priznaje da je u Srebrenici… »\nGlas Amerike: Dačić: Razgraničenje je mogući kompromisTelegraf: "U Prizrenu je 1991. živelo 10.000 Srba, a danas dvadesetak, u Prištini je živelo 40.000, a danas stotinak. To je legalizacija etničkog čišćenja Srba"još 14 povezanih


B92 - Srbija 2020 - Vesti - Civilno društvo i tranzicija\nJuče održana promocija knjige "Povratak demokratiji: Civilno društvo i izborne promene u centralnoj i istočnoj Evropi".\nCivilno društvo odigralo je veliku ulogu u dvostrukoj tranziciji koju su morale da prodju Slovačka, Hrvatska, Gruzija, Ukrajina i Srbija, ocenjenili su juče autori knjige o ulozi civilnog društva u demokratiji i izbornim promenama.\nProfesor Fakulteta političkih nauka Vukašin Pavlović rekao je na promociji knjige "Povratak demokratiji: Civilno društvo i izborne promene u centralnoj i istočnoj Evropi", da su zemlje koje su započele tranziciju posle 1989. godine prošle kroz "veliku izvitoperenost" tog procesa.\nOn je objasnio da su u Srbiji i nekim drugim zemljama, posle uspostavljanja pluralizma, na vlast došli "autoritarni režimi sa formalnom fasadom višepartijskog sistema", tako da su uz vremenski zaostatak dva puta morale da se nose sa tranzicijom.\nPavlović je naveo da je Evropski pokret povodom uloge civilnog društva u tranziciji objavio zbornik radova dvadesetak autora, uglavnom aktera demokratskih promena, u kome je centralna tačka pozicija građanina u tim društvima.\nPrema njegovim rečima demokratskoj tranziciji najviše je doprinelo samoinicijativno udruživanje građana uz principe nenasilja i samostalnosti civilnih u odnosu na političke aktere, kao i veliki interes mlade generacije za proevropsku i prodemokratsku orijentaciju.\n"Danas, pred izazovom uspostavljanjanovih ekonomija, primene tehnoglogija i novog sistema vrednosti, civilni sektor daje dosta osnova za optimizam", rekao je Pavlović i ukazao na ogromno učešće žena, dominacuju mladih i visoko obrazovanih kadrova u civilnom sektoru.\nPredstavnica Evropskog pokreta Jelica Minić rekla je da uloga civilnog društva u Srbiji i dalje veoma značajna, jer su nevladine organizacije otvarale put za ono što su kasnije radile državne institucije i uvek bile nekoliko koraka ispred administracije.\nOna je dodala da Evropska unija vidi civilno društvo kao izuzetno važnog partnera u integracijama, ali da bi bilo potrebno razviti socijalni dijalog kako bi se taj proces vodio na otvoren i uspešan način.\nMinić je ukazala da bi u Srbiji uskoro trebalo da bude rešen problem nedostatka zakona o nevladinim organizacijama, koji daje pravno\ninstitucionalni okvir za njihov rad.


Mijat Šuković: Podgorička skupština 1918. | Knjiga akademika Mijata Šukovića "Podgorička skupština 1918. i Odluka koju je donijela nijesu legalne i legitimne"\nAkademik Mijat Šuković: Podgorička skupština 1918. i Odluka koju je donijela nijesu legalne i legitimne\n(Feljton u listu Pobjeda, izlazio od 25. februara do 16. marta 2011)\nObjavljujem ga radi doprinosa širenja znanja „kako je uistinu bilo“. Sa ciljem da se time pruži mogućnost svakome da sa neophodnim fondom činjenica sam ocjenjuje što je istina. Radi širenja znanja onih koji su opredijeljeni da vjeruju činjenicama, a ne mišljenjima koja im se naturaju bez činjenica. Sa nadom da činjenice „probude i neke koji se prave da spavaju“, mada je najteže probuditi one „koji se prave da spavaju“. Ne objavljujem ga, dakle, radi polemike sa autorima iskaza na označenim proslavama i drugim autorima čiji su radovi objavljeni povodom tih proslava.\nSrbija je još od 1884. godine poznatim Načertanijem objavila da Crnu Goru smatra „srpskom“ zemljom i od tada kontinuirano djeluje sa ciljem da je prisajedini državi Srbiji. U tom pogledu u Srbiji postojalo je političko, kulturno i svako drugo jedinstvo. Smjenjivale su se vlade, partije na vlasti, rukovodioci naučnih i kulturnih ustanova, ali je kontinuirano takva bila zvanična politika Srbije prema Crnoj Gori. U politici i opredjeljenjima iskazanim tim aktom, korijen je Podgoričke skupštine i Odluke koju je ona donijela 26. novembra 1918. godine.\nČinjenice o toj aktivnosti izostavljam ovom prilikom. One se mogu pročitati, sa podacima o izvorima, u mojoj knjizi Podgorička skupština 1918, (prvo izdanje 1999, drugo dopunjeno i prerađeno izdanje 2004, stranica 294, treće izdanje, u okviru edicije Izabrana djela, CID, 2006. godine). Još obuhvatnije u knjizi poznatog i priznatog istoričara akademika Dimitrija Dima Vujovića, takođe sa naslovom Podgorička skupština 1918, Zagreb, 1989, str. 287.\nInstrukcije Nikole Pašića\nIz obilja činjenica o toj aktivnosti ovom prilikom izdvajam i navodim samo sljedeće činjenice:\na)Po instrukcijama Nikole Pašića, tadašnjeg predsjednika Kraljevske vlade Srbije, upućenim Milenku Vesniću, tadašnjem poslaniku Srbije u Francuskoj, u Parizu je osnovan Crnogorski odbor za ujedinjenje Crne Gore i Srbije sastavljen od Crnogoraca pridobijenih za ostvarivanje sjedinjenja. U uputstvu Vesniću, sistematizovanom u 15 tačaka, načelni stav glasi: Odbor treba da radi „u duhu opštih srpskih interesa i našeg programa“ na „sjedinjenju Crne Gore sa Srbijom“. Odbor koji je u nazivu imao odrednicu „Crnogorski“, svakako dobro smišljeno, a u svom radu crnogorskog nije imao baš ništa. Naprotiv, ostvarujući politiku Vlade Srbije da se Crna Gora prisajedini državi Srbiji, radio je za ukidanje Crne Gore i stavljanje naroda Crne Gore, Crnogoraca i pripadnika svih drugih naroda u Crnoj Gori, pod vlast dinastije Karađorđevića. Vlasti u čijem uspostavljanju nije učestvovao.\nb)Pismo Nikole Pašića od 3. (16) novembra 1917. godine, napisano u obliku memoranduma, upućeno svim poslanicima Srbije u inostranstvu, završava se pasusom koji glasi: „Kraljevskoj je vladi i našim predstavnicima na strani dužnost da pomažu mirnim putem unionistički pokret među Crnogorcima, ali se ne možemo, a tako ni naši činovnici, pa i ako su rođeni u Crnoj Gori, da se otvoreno ispoljavamo, bar za sada, u tome poslu. Crnogorski odbor za narodno ujedinjenje i njegovi organi, ako ih ima u vašoj sredini, neće i ne treba ništa važnije da rade bez sporazuma bilo sa Kraljevskom vladom bilo sa vama. Ne smemo dopustiti da se njihov rad ma u čemu mimoilazi i razlikuje od naše politike“.\nc)Crnogorski odbor za ujedinjenje postupao je u svemu po direktivama Pašića. To ilustruje činjenica: kada je Crnogorski odbor tekst nacrta deklaracije/proglasa o ujedinjenju koji je namijenjen javnom objavljivanju napisao da je cilj ujedinjenja „ujedinjenje Crne Gore sa Srbijom i Jugoslavijom“ – Pašić je depešom upućenom od 25. februara 1917. godine upućenom poslaniku Srbije u Parizu Vesniću dao nalog da interveniše da se ta formulacija promijeni tako da u „deklaraciji – proglasu – Crnogorskog odbora ne treba da uđe riječ ni Jugoslavija, ni Jugosloveni, niti makar kakva pogodbena formula ili rečenica. Odbor radi s nama na spajanju Crne Gore sa Srbijom bez obzira na ostale Jugoslovene“. Vesnić je intervenisao i Odbor je izmijenio tekst saglasno njegovom zahtjevu.\nOva činjenica veoma je bitna i za razumijevanje zašto u Odluci Podgoričke skupštine od 26. novembra 1918. godine takođe nema riječi ni Jugoslavija, ni Jugosloveni, o čemu će biti riječi u dijelu o njenoj sadržini.\nU početku tajno\nTaj Odbor imao je zadatak da razvija aktivnost u Francuskoj i drugim zemljama. Među crnogorskim internircima u austro-ugarskim logorima, (samo za tu djelatnost iz budžeta Srbije Odboru je mjesečno isplaćivano od 10-15.000 franaka), u kojima je, prema raspoloživim podacima bilo najmanje 9.950 i u tzv. „radnim jedinicama – logorima“ najmanje 15.000 Crnogoraca.\nDjelatnost u Crnoj Gori u početku je bila skrivena, pomoću pojedinaca, što ilustruje sadržina jednog pisma koje je Pašiću uputio jedan od njegovih izaslanika u kojemu stoji: „Ja sam dovršio spremanje da žena, o kojoj sam Vam tamo govorio, pođe preko Švajcarske u Crnu Goru s mojim instrukcijama“. Od aprila 1918. godine, kada je izašao prvi broj njegovog lista Ujedinjenje, Odbor prema Crnoj Gori djeluje javno. Redovno je list upućivan i u Crnu Goru. Odbor je uspostavio i održavao veze sa pojedinim ličnostima, a od kraja 1917. godine i sa Komitskim pokretom u Crnoj Gori, organizovanom u „komitske čete“ za pojedine rejone, koji je, prema podacima u radovima istoričara Novice Rakočevića, imao oko 1.100 registrovanih pripadnika. Već u maju 1918. godine, Komitski pokret prihvatio je da u Crnoj Gori djeluje na realizaciji zadataka Crnogorskog odbora u Parizu, na realizaciji unionističkog pokreta. Komitski pokret je i razvio široku aktivnost na terenu na liniji ostvarivanja politike sjedinjenja Crne Gore sa Srbijom. U organizaciji komita održavani su i zborovi građana po pojedinim mjestima. Jedan od takvih zborova održan je 10. i 11. jula 1918. godine u Dobrilovini, selu blizu Mojkovca, na kojem je „prisustvovalo i 380 komita“. Na njemu je odlučeno: „1. Da se produži borba protiv okupatora do konačnog istjerivanja iz zemlje i ujedinjenja Crne Gore i Srbije pod dinastijom Karađorđevića. 2. Da se ne dozvoli povratak kralju Nikoli i njegovoj porodici u Crnu Goru …4. Da se spriječi svaka dalja propaganda povraćenim internircima za račun kralja Nikole. 5. Da se nastoji svim sredstvima pridobijanje za ujedinjenje, a predočiti im da se oblik države i njenog uređenja ostavlja po završetku rata narodu na opredjeljenje“ ( Pisani tekst izjave Vuka Minića, jednog od najistaknutijih komita i učesnika zbora u Dobrilovini).\nKomiti su ove Odluke pronosili po svim djelovima Crne Gore i politički-akciono djelovali u pravcu „pridobijanja za unionistički pokret.“\nPodmićivanje u tajnosti\nSredinom 1918. godine iz budžeta Srbije Crnogorskom odboru stavljeno je na raspolaganje 300.000 francuskih franaka za „pomoć sirotinji u Crnoj Gori“. Odbor je prihvatio i predlog predsjednika Odbora, koji je saopštio da je „o tome pitao srpsku Vladu“, da pri raspodjeli tih sredstava „treba više da gledamo sa političke tačke gledišta, tj. da je iskoristimo za naše političke ciljeve“, da „novac ne bi trebalo davati svoj sirotinji, jer se to ne bi ni osjetilo, već ga dati istaknutijem ljudima u plemenu, koji su ranije stradali od režima kralja Nikole, a koji bi mogli vezati plemena“, s tim da se to drži u najvećoj tajnosti.\nUstanovljenje Podgoričke skupštine 1918, pravni i politički osnov i način ustanovljenja\nPodgorička skupština 1918, čiji je izvorni i autentični naziv Velika narodna skupština, sa dodatkom u toku njenog rada „u Crnoj Gori“, vjerovatno radi razlikovanja od istoimene institucije u Srbiji, ustanovljena je aktom nazvanim Pravila za biranje narodnih poslanika za Veliku narodnu skupštinu, donesenim u Beranama sedmog (7) novembra (25. oktobra po onda važećem kalendaru) 1918. godine. Istim aktom je i utvrđena njena nadležnost da odluči o budućnosti države Crne Gore.\nTaj akt donijela su četiri lica: Svetozar Tomić, Petar Kosović, Janko Spasojević i Milosav Raičević, koji su sebe institucionalizovali sa nazivom Privremeni centralni izvrši odbor za ujedinjenje Srbije i Crne Gore.\nTomić i Kosović tada su bili državljani i visoki funkcioneri u Vladi Srbije.\nTomić je bio načelnik Crnogorskog odseka u Ministarstvu inostranih dela Srbije. Od Vlade određen je za „glavu Odbora“, kako ga titulišu u raznim tekstovima. U toku 1917. godine je kao izaslanik Vlade Srbije boravio u Italiji, Francuskoj i Švajcarskoj sa zadatkom da propagira kod građana iz Crne Gore, naročito kod mladih, i kod zvaničnika tih država, za „sjedinjenje Crne Gore sa Srbijom“, a u „duhu opštih srpskih interesa“ i programa Vlade.\nKosović je bio načelnih jednog odseka u Ministarstvu prosvete Srbije.\nSpasojević i Raičević su bili državljani Crne Gore. Svojim dotadašnjim radom obojica su dokazali da su odani i nepokolebljivi sljedbenici i izvršioci politike Vlade Srbije da se Crna Gora prisajedini državi Srbiji.\nU svemu naš čovjek\nSpasojević je to dokazao svojim istaknutim angažovanjem na ostvarivanju zadataka Crnogorskog odbora u Parizu, čiji je bio član. Time je stekao povjerenje Kraljevske vlade Srbije i njenog predsjednika lično, na čije traženje je Spasojeviću Vlada Francuske dala odobrenje da izađe iz Francuske i preko Soluna u Skoplja doputuje u Crnu Goru. Da mu to odobri u vrijeme kada je ta ista Vlada odbila da uvaži zahtjeve crnogorske Vlade da se kralju Nikoli i zvaničnicima crnogorske Vlade dozvoli izlazak iz Francuske, iako su oni dozvolu tražili zvaničnim diplomatskim notama. O velikom povjerenju Kraljevske Vlade i njenog predsjednika lično govori činjenica da je njemu predato 200.000 dinara „za propagandni politički rad u Crnoj Gori“, koje je on i donio u Crnu Goru. Kao i činjenica da je početkom 1919. godine određen da radi u Parizu u delegaciji Srbije, a po završetku tog rada imenovan je za Velikog župana Oblasti Čačak.\nRaičević je dokazao da je dosljedni privrženik politike Srbije time što je, kao načelnik Beranskog okruga 5. novembra (23. oktobra) sazvao zbor u Beranama na kojemu je, na njegov predlog, usvojen stav „da se Beranski okrug odmah prisajedini Srbiji“, o čemu je istog dana obavijestio Vrhovnu komandu srpske vojske i od nje tražio da „Srbija odmah prihvati to prisajedinjenje“. Sljedećeg dana je objavio Proglas, u kojem su pozvani „braća Crnogorci“ da to i „oni učine“. U telegramu upućenom Vladi Srbije neposredno u oči sastanka u Beranama, Svetozar Tomić konstatuje da je Milosav Raičević „u svemu naš čovek“. Povjerenje u njega i da je to povjerenje opravdao radom u narednom periodu, potvrđuje i njegovo imenovanje za ministra u prvoj Vladi Kraljevstva Srba, Hrvata i Slovenaca.\nIako državljani Crne Gore, dakle, i njih dvojica bili su opredijeljeni i odlučni da se bore za ostvarenje politike Vlade Srbije da se Crna Gora prisajedini državi Srbiji.\nImenovana četvorka, titulišući sebe kao „Privremeni centralni izvršni odbor za ujedinjenje Srbije i Crne Gore“, obznanila je istog dana da preuzima i vrši „vrhovnu civilnu vlast na teritoriji Crne Gore“. U suštini, postala je uzurpator vlasti u Crnoj Gori. Prvo zato što su oni to učinili kao izaslanici Vlade Srbije, sa ovlašćenjem i imperativnim nalogom da sprovedu, uz podršku vojske Srbije koja će zaposjesti teritoriju Crne Gore, prisajedinjenje Crne Gore državi Srbiji. I drugo, zato što nijedno od ta četiri lica nije izabrano od naroda Crne Gore, od građana nijednog sela ili gradskog kvarta, nijednog udruženja građana, nijedne kulturne ili obrazovne institucije, ili bilo kojeg državnog ili političkog organa ili organizacije u Crnoj Gori.\nPriključak širenju Srbije\nJedan od najvećih poznavalaca djelovanja Nikole Pašića, Đorđe Radenković, koji je rezultate svog studijskog proučavanja tog djelovanja iskazao u obimnoj knjizi Pašić i Srbija (Beograd, 1997, strana 386), kazuje: „Bez mnogo sentimentalnosti Pašić je gledao da jedan osjećajni talas iskoristi za svoje planove i da Crnu Goru doda kao priključak širenju Srbije“.\nCrnogorske bataljone, po naredbi Vrhovne komande Vojske Srbije, razoružala je srpska vojska koja je zaposjela teritoriju Crne Gore odmah po ulasku i njihovim pripadnicima naredila da „idu svojim kućama“. U tadašnjoj istorijskoj situaciji nema drugog razloga za njihovo razoružanje sem cilja da na teritoriji Crne Gore ne bude oružanih crnogorskih jedinica paralelno sa srpskom vojskom. I da se pokaže i dokaže da je srpska vojska gospodar u Crnoj Gori\nImenovana četvorka, titulišući sebe kao „privremeni centralni izvršni odbor za ujedinjenje Srbije i Crne Gore“, obznanila je istog dana da preuzima i vrši „vrhovnu civilnu vlast na teritoriji Crne Gore“. U suštini, postala je uzurpator vlasti u Crnoj Gori. Prvo zato što su oni to učinili kao izaslanici Vlade Srbije, sa ovlašćenjem i imperativnim nalogom da sprovedu, uz podršku Vojske Srbije, koja će zaposjesti teritoriju Crne Gore, prisajedinjenje Crne Gore državi Srbiji. I drugo, zato što nijedno od ta četiri lica nije izabrano od naroda Crne Gore, od građana nijednog sela ili gradskog kvarta, nijednog udruženja građana, nijedne kulturne ili obrazovne institucije, ili bilo kojeg državnog ili političkog organa ili organizacije u Crnoj Gori.\nTime je narodu Crne Gore oduzeto civilizacijsko pravo da bira organe koji će u njegovo ime odlučivati o sudbini njegove države. Oduzeto mu je dostojanstvo, to jest njegova sloboda da bira ko će ga predstavljati i odlučivati o njemu, njegova ravnopravnost sa drugima, njegovo pravo na zaštitu njegovih prava – građanskih, kulturnih i političkih.\nUčinili su to i mogli su učiniti u okolnostima postojanja jakog obezbjeđenja srpske vojske koja je u Crnu Goru došla preko Trešnjevika i zaposjela njenu oslobođenu teritoriju. Sa njom su u Crnu Goru doputovali Tomić, Kosović i Spasojević. Vojske koja je bila oslonac, snaga i garant njihovog činjenja. Vojske čiju je ulogu i zadatke u Crnoj Gori odredio predsjednik kraljevske Srbije Nikola Pašić u dopisu (u suštini – naredbi) ministru vojnom, napisanim početkom oktobra. Dopisom u kojem mu nalaže da „ne gubi ni časa“ za organizovanje vojnih snaga koje će izvršiti „prodor u Crnu Goru“, s ciljem da „podižu narod, oteraju slaba odeljenja austrougarska i proglase sjedinjenje Crne Gore sa Srbijom“. Ne, dakle, da oslobode Crnu Goru, nego da „proglase sjedinjenje Crne Gore sa Srbijom“! Ne vojno-ratni, nego primarno politički zadatak! Nije ni bilo potrebe da se toj vojsci daje vojno-ratni zadatak. Jer, pet bataljona vojno samoorganizovanih od crnogorskih građana, oslobodili su: 30. septembra Andrijevicu, sljedećeg dana Berane, narednih dana do 20. oktobra Plav, Gusinje, Rožaje, Bijelo Polje, Kolašin; 20. oktobra Nikšić, a 22. oktobra Cetinje je napustila jedinica koja je do tada bila stacionirana u tom gradu. Koji su samo u Andrijevici i Beranama razoružali oko 2.500 austro-ugarskih vojnika i oficira i oružjem uzetim od njih naoružali sebe. Te crnogorske bataljone, po naredbi Vrhovne komande Vojske Srbije, razoružala je srpska vojska koja je zaposjela teritoriju Crne Gore odmah po ulasku u Crnu Goru i njihovim pripadnicima naredila da „idu svojim kućama“. U tadašnjoj istorijskoj situaciji nema drugog razloga za njihovo razoružanje sem cilja da na teritoriji Crne Gore ne bude oružanih crnogorskih jedinica paralelno sa srpskom vojskom. I da se pokaže i dokaže da je srpska vojska gospodar u Crnoj Gori.\nPolicijski čas na Cetinju\nCitirana naredba predsjednika Vlade ponovljena je u uputstvu načelnika Vrhovne komande srpske vojske, vojvode Živojina Mišića, izdatom 21. oktobra 1918. godine komandantu vojnih trupa „za prodor u Crnu Goru“, u kojem se, pod posebnom tačkom, tim trupama određuje zadatak: pomoću Crnogoraca radite na „sjedinjenju Crne Gore i Srbije“. Mada je u ovom uputstvu Pašićevo „sa“ zamijenjeno sa „i“, suština im je ista – sjedinjenje, prisajedinjenje, a ne ujedinjenje. Riječ „ujedinjenje“ unesena je u sadržinu agitacije i potom u odluku podgoričke skupštine radi manipulativnog zavaravanja.\nSve do 1926. godine srpska vojska i žandarmerija dokazale su da zaista nijesu bili „meka srca“ na teritoriji Crne Gore.\nOznačenim uputstvima formulisani zadatak dobio je izraz i u naredbi broj 1 (jedan) komandanta mjesta na Cetinju, majora Svetozara Nikolića, izdatoj 3. novembra (23. oktobra po tada važećem kalendaru) u oslobođenom Cetinju, mirnom i radosnom zbog jedan dan ranije dobijene slobode. Naredbi kojom komandant jedinice srpske vojske saopštava: „U izvršenju naredaba Vrhovne komande srpske vojske, po čijem nalogu jugoslovenske trupe ulaze u Crnu Goru kao nosioci reda, mira i pravde“ naređuje se policijski čas i proglašava poredak primjeren policijskom času. Njen tekst je završen riječima: „Biće odmah uhapšen i predat sudu na suđenje“ svako ko se ogriješi o propisani red i naredbom uspostavljeni poredak.\nSve to je učinjeno u vrijeme:\na)kada je država Crna Gora imala status nezavisne države, međunarodno priznate, kod čijeg suverena je u tom vremenu 12 država imalo svoja diplomatska predstavništva. Među njima i Srbija. Predstavništva su imale i tadašnje sve velike sile, saveznice u Prvom svjetskom ratu, koji je tih dana bio na samom završetku. Suverenost Crne Gore bila je jednakog ranga sa suverenitetom Srbije i svake druge nezavisne države. Njena nezavisnost, po međunarodnom pravu, bila je jednake snage i obaveznog poštovanja kao nezavisnost Srbije i svake druge države. Učinjeno je u vrijeme kada su bili na snazi Ustav za Knjaževinu Crnu Goru od 1905. godine i svi crnogorski zakoni, koje austro-ugarski okupator nije ukinuo i stavio van snage, već samo suspendovao dok na teritoriji postoji poredak uspostavljen od vojske Austro-Ugarske. Ustav i zakoni čija se pravna snaga i dejstvo, po međunarodnom pravu i zakonitostima logike života, vaspostavlja i počinje primjenjivati u času prestanka vršenja faktičke vlasti okupatora, to jest u času oslobođenja. Kada je po važećem Ustavu i međunarodnim pravnim standardima Crnogorska narodna skupština, kao zakonodavni i ustavotvorni organ Crne Gore, imala legalan i legitiman mandat da vrši ustavotvornu i zakonodavnu funkciju;\nb)kada su kralj Nikola i Vlada izvan Crne Gore, kao posljedica austro-ugarske okupacije, kada im Vlada Francuske, uprkos traženja sa više nota nije dozvolila izlazak iz Francuske i povratak u Crnu Goru, čime je Crna Gora bila obezglavljena; kada u Crnoj Gori nije bilo obnovljeno funkcionisanje nijednog državnog organa, nijedne političke partije, strukovnog udruženja ili bilo kojeg drugog oblika političkog organizovanja, niti je moglo biti obnovljeno zato što se njihove rukovodeće ličnosti do tada nijesu mogle vratili iz internacije;\nc)kada je Crna Gora trogodišnjom okupacijom razorena ekonomski, kulturno, obrazovno, da je u njoj postojalo sveopšte izuzetno veliko siromaštvo, što je njene građane sililo da sve svoje snage i umijeća upotrebljavaju za obezbjeđenje životne egzistencije.\nDakle, učinjeno je to u vrijeme kada je stanje u Crnoj Gori veoma pogodno za razne oblike samovlašća i uzurpacije nadležnosti legalnih i legitimnih crnogorskih organa, organizacija i udruženja, pogotovu u uslovima postojanja zaštite od jake vojne sile, usmjerene i naredbama obavezane da obezbjeđuje „sjedinjenje Crne Gore sa Srbijom.\nKonstatovane činjenice kazuju da je sve to učinjeno gaženjem (malo je reći „suprotno“) tada važećeg Ustava za Knjaževinu Crnu Goru, čijim odredbama je izričito utvrđeno da se o pitanjima koja se tiču države Crne Gore odlučuje saglasnošću Narodne skupštine Crne Gore i knjaza, odnosno kralja Crne Gore. Učinjeno je suprotno ondašnjim i sadašnjim evropskim pravnim i političkim standardima, koji utvrđuju da se organi nadležni da odlučuju o sudbini države utvrđuju ustavima, koje donose od naroda izabrana predstavništva naroda. Suprotno ondašnjim i sadašnjim ustavima Srbije, u kojima se takođe izričito propisuje da se ustavima utvrđuje da se samo ustavima ustanovljavaju organi koji odlučuju o statusu države, a da se izborni postupak propisuje samo zakonima.\nNasuprot tome, pravilima donesenim u Beranama ime ustanovljenje Skupštine doslovno je prepisano iz tada važećeg ustava Kraljevine Srbije. Njena nadležnost određena je pravilima po uzoru na nadležnost istoimene skupštine utvrđene u srpskom ustavu.\nZgažen je, dakle, važeći Ustav Crne Gore, a primijenjene su dvije odredbe Ustava Srbije!\nU ovome je sadržan početak nelegalnosti i nelegitimnosti podgoričke skupštine, kao institucije, i odluke koju je donijela 26. novembra, oduzimanja civilizacijskih političkih, kulturnih i drugih prava narodu Crne Gore, uključujući i njegovo pravo na dostojanstvo.\nSkup i sklop ovih naučnim metodom utvrđenih i provjerenih činjenica, koje su i neporecive, fundament je koji podgoričku skupštinu 1918, kao instituciju, čini apsolutno nelegalnom, nelegitimnom, nedemokratskom. Ništa drugo u njenom djelovanju i odlučivanju da nije nelegalno, nelegitimno, nedemokratsko ovaj fundament odluku koju je ona donijela 26. novembra 1918. godine čini nelegalnom, nelegitimnom, nedemokratskom. Jer, „što se grbo rodi, vrijeme ga ne ispravi – što je s početka nezakonito, to vremenom ne postaje zakonito“( Valtazar Bogišić). Ništa drugo ne može ga ni ispraviti. A mnogo, mnogo toga još je nelegalno, nelegitimno, nedemokratsko u njenom djelovanju i odlučivanju, što jako potvrđuje nelegalnost, nelegitimnost, nedemokratski karakter te odluke.\nPravilo je naučne metodologije da se o karakteru, suštini i cilju svake institucije i svake odluke ocjena gradi i kreira sa uvažavanjem njihovog fundamenta, sa utvrđenjem njihovog korijena, načina nastanka, sveukupnog karaktera i cilja, uzročno-posljedično. Na poštovanje tog pravila obavezuje i znanje da se puna istina ne nalazi ni u jednoj činjenici, ma koliko da je važna i značajna, nego se nalazi u odnosima između činjenica, u tačkama presjeka dejstva svih relevantnih činjenica. Na to upućuje i narodna izreka: „Ne može se znati šta se desilo, ko ne zna odakle se krenulo“, koja je, kao i svaka druga narodna izreka, rezultat iskristalisanog životnog iskustva, i koja kazuje, poručuje i uči. Koncepcija i sadržina iskaza na označenim proslavama i objavljenih u medijima kao podrška njima, očigledno kazuju da njihovi autori nijesu poštovali označeno pravilo naučne metodologije.\nOdbor je snabdjeven i specijalnom šifrom za komunikaciju sa Vladom Srbije i Vrhovnom komandom srpske vojske. Dan po održanom sastanku u Beranama, Spasojević je, iz Andrijevice, uputio šifrom izvještaj o učinjenom prethodnog dana Nikoli Pašiću i Živojinu Mišiću, načelniku Vrhovne komande vojske Srbije. U izvještaju iskazuje uvjerenje „u pun uspjeh“ da obrazovana skupština „u Podgorici detronizira kralja Crne Gore, „proglasi ujedinjenje“. Dakle, ne da raspravlja o budućnosti Crne Gore, nego da „proglasi ujedinjenje.“ Tražio je da se u „sve crnogorske varoši pošalje što više vojnika“. Ne, dakle, za izvršenje čisto vojnih zadataka, što i nije trebalo, nego da budu stacionirane u varošima. Obavijestio je da je novac koji je primio već potrošen i tražio je da se za rad odbora „avionom pošalje milion franaka“ (vjerovatno je tražio dinare, a napisao je u telegramu „franaka“, valjda po inerciji što je duže vremena do tada koristio franke). Spasojević je kasnije često slao izvještaje Pašiću i Mišiću. U izvještaju od 11. novembra konstatuje da „rad na ujedinjenju ide odlično u četiri okruga u kojima je radio – andrijevičkom, beranskom, kolašinskom i pljevaljskom. Urgira da se „pošalje što je moguće brže jedan milion dinara“.\n„Pri radu u Crnoj Gori ne budite meka srca“\nKomandanta srpskih trupa upućenih da izvrši „prodor u Crnu Goru“, tadašnjeg pukovnika a kasnijeg generala Dragutina Milutinovića, primio je u Skoplju regent Aleksandar Karađorđević i, prema Milutinovićevim zabileškama (Arhiv Srpske akademije nauka i umetnosti), na prijemu mu rekao: „Pri radu u Crnoj Gori ne budite meka srca“. Ne, dakle, da se prema njemu odnosi pažljivo i humano, nego da „ne bude meka srca“ da bi se ostvarilo „sjedinjenje“.


source.ba | Kosovo: Uhapšeno sedam osoba zbog šverca kokaina\nKosovo: Uhapšeno sedam osoba zbog šverca kokaina\nPredstavnici tužilaštva u Prištini i Kosovske policijske službe saopštili su da je tokom današnje akcije zaplijenjeno 400 kilograma kokaina i uhapšeno sedam građana samoproglašenog Kosova, te da se akcija nastavlja.\nNa Kosovu zaplijenjeno 400 kilograma kokaina\nGlavni tužilac Aleksander Ljumezi rekao je na konferenciji za novinare u Prištini da je po nalogu Specijalnog tužilaštva i u saradnji sa kosovskom policijom, italijanskim i albanskim vlastima, zaplijenjeno 400 kilograma kokaina čija vrijednost dostiže 20 miliona evra.\nUz kokain, koji je transportovan iz Brazila, zaplijenjen je novac, automobili i druge stvari koje će, kako je rekao, služiti kao dokazna sredstva.\nDirektor Kosovske policije Sabedin Mehmeti rekao je da je današnja akcija plod saradnje sa italijanskim i vlastima Albanije.\nOn je naveo da je uhapšeno sedam građana samoproglašenog Kosova, a da se za još nekoliko traga te da je u toku pretraga još nekoliko lokacija na kojima se, kako se sumnja, krije dio dopremljene količine kokaina namijenjene zapadnom tržištu.\n"Pošiljka je na Kosovo stigla 15. maja", precizirao je Mehmeti, dodajući da se akcija nastavlja i da je izvjesno da će biti novih hapšenja.\nLjumezi i Mehmeti nisu ni demantovali, niti potvrdili nezvanične informacije iz policijskih izvora da je u kamionu sa mesom iz Brazila dopremljeno oko tonu i po kokaina.


VDT: Katnić na Cetinju bio po službenoj dužnosti\nTanjug 5. septembra 2021. 21:21\nPODGORICA – Vrhovno državno tužilaštvo Crne Gore saopštilo je večeras da je glavni specijalni tužilac te zemlje Milivoje Katnić boravio na Cetinju po službenoj dužnosti.\nU saopštenju tužilaštva povodom, kako navode, „neadekvatnog, da ne kažemo zlonamernog tumačenja prisustva“ Katnića na Cetinju, navode da je bilo neophodno da on boravi u Osnovnom državnom tužilaštvu Cetinje zbog potencijalnog rizika koji je pratio čin ustoličenja mitropolita crnogorsko-primorskog Joanikija.\nU saopštenju se dodaje da, na osnovu odluke, koju je u petak doneo v.d. Vrhovnog državnog tužioca Dražen Burić, organizovan poseban režim rada u Državnom tužilaštvu o kojem je, radi koordinacije u radu, obavešten i direktor Uprave policije Zoran Brđanin.\nIz VDT-a su dodali da je odluka dostavljena Specijalnom, Vrhovnom državnom tužilaštvu u Podgorici i osnovnim državnim tužilaštvima u Podgorici, Kotoru, Nikšiću i Cetinju, prenosi RTCG.\nIstiču i da će Državno tužilaštvo, povodom dešavanja na Cetinju, preduzeti sve mere i radnje iz svoje nadležnosti i pokrenuti postupak protiv svake osobe za koju se utvrdi da je počinila krivično delo „za koje se gonjenje preduzima po službenoj dužnosti, bez obzira na funkciju, partijsku, nacionalnu ili versku pripadnost“.\nŠto se tiče konstantnih poziva na promene u Državnom tužilaštvu, iz VDT-a navode da je jedini razlog za to sprečavanje daljeg rada Specijalnog državnog tužilaštva.\n„Kako se ne bi sudilo pripadnicima preko 60 kriminalnih grupa koje su do sada optužene od strane SDT-a, a posebno kako bi bili oslobođeni članovi organizovanih kriminalnih grupa koje su planirale likvidacije Glavnog specijalnog i specijalnih tužilaca”, zaključuje se u saopštenju.\nUstavni sud BiH: Republika Srpska i dalje gazduje svojim…\nUhapšene tri osobe u sedištu Granične policije u Sarajevu\nMediji: Izjava Komšića potvrda da Sarajevo ne želi izbornu…\nViktor Orban: „Balkan može da postane ekonomski motor…\nU Sarajevu se nastavlja suđenje za ubistvo osam zarobljenika…


DODIK O PRETNJAMA IZ SARAJEVA: Ako napadnu Srpsku, mi ćemo izaći iz BiH i proglasiti nezavisnost! – NAJNOVIJE VESTI\nPredsednik Republike Srpske Milorad Dodik izjavio je da će Banjaluka, na nasilje iz Sarajeva, odgovoriti izdvajanjem iz Bosne i Hercegovine\n– Mi nemamo nameru nijednog trenutka ostati u zemlji u kojoj s druge strane dolazi nasilje- rekao je Dodik u intervjuu za Sputnjik, pred put u Moskvu, gde će se sutra sastati s predsednikom Rusije Vladimirom Putinom.\n– Mi znamo da je stav Sefera Halilovića koji preti ratom stav svih u Sarajevu, ali, govorim hipotetički, ako se dese bilo kakvi pokreti te vrste mi smo istog trenutka izvan Bosne i Hercegovine- poručio je Dodik.\nOn je takođe izrazio uverenje da je Republika Srpska sposobna da se vojno odbrani ako je neko napadne.\nNa pitanje da li u tom slučaju računa na pomoć Srbije i Rusije, Dodik je odgovorio da “računa na svašta, a pre svega na naš narod”, prenosi Sputnjik.


/ Izaberi grad / Sanski Most / Prodavali kolače za bolesnog druga\nmojusk.ba03.05.2017. u 16:00\nŠkolske kolege Muhameda Talića (14) iz Sanskog Mosta, koji je obolio od leukemije, organizovale su danas niz događaja čiji je cilj da se prikupi novac za porodicu teško oboljelog dječaka.\nUčenici Prve sanske škole, koju pohađa Muhamed, prodavali su kolače, a organizovan je i malonogometni turnir na kojem je sudjelovao veliki broj ekipa s područja sanske i susjednih općina.\n“Na ovaj način želimo da se solidarišemo s našim Muhamedom i njegovom porodicom koja živi u veoma teškom stanju. Slične akcije ćemo nastaviti i u narednom periodu”, istakao je Amar Muhić, jedan od organizatora akcije.\nOsim ovog događaja, u narednim danima planirano je održavanje još nekoliko humanitarnih događaja s istim ciljem, a jedan od njih je i koncert na kojem će nastupiti nekoliko poznatih muzičara iz BiH.\nInače, dječak se trenutno nalazi na Kliničkom centru “Koševo” u Sarajevu, gdje je podvrgnut medicinskim tretmanima, a prema prognozama liječnika, biće neophodno obaviti operativni zahvat presađivanja koštane srži. Još je nepoznato gdje bi se operacija obavila, a velika je vjerovatnoća da će to biti u nekoj od evropskih klinika.\nPorodica Talić, sem Muhameda, ima još dvoje maloljetne djece, a s obzirom na to da niko od supružnika nije zaposlen, prikupljena sredstva će biti namijenjena za pomoć ovoj porodici u finansiranju materijalnih troškova koji su vezani za liječenje Muhameda.\nU organizaciji mjesne zajednice Šehovci, gdje živi porodica Talić, pokrenuta je humanitarna akcija s ciljem da se sakupi potreban novac. Muhamed je odličan i primjeran učenik, a sem toga veoma je talentovan nogometaš Podgrmeča iz Sanskog Mosta, te član mlađih selekcija koje su posljednjih nekoliko godina ostvarile niz zapaženih rezultata. Svi koji žele pomoći porodici oboljelog dječaka mogu to učiniti i uplatom sredstava na broj žiro računa: 199-044-60340845-30 (SPARKASSE BANK).


Stručna praksa koju organizuje Beogradska akademija poslovnih i umetničkih strukovnih studija - Beogradska akademija poslovnih i umetničkih strukovnih studija\nStudent se prijavljuje za obavljanje stručne prakse u organizaciji Akademije tako što Studentskoj službi (stručna praksa) podnosi Zahtev za obavljanje stručne prakse.\nStudent Zahtev za obavljanje stručne prakse kupuje na šalteru skriptarnice Akademije i predaje ga Studentskoj službi (stručna praksa).\nAkademija svake školske godine (01.10) obaveštava studente o raspoloživim centrima za praktično obrazovanje (ustanove, preduzeća i dr.) sa kojima ima prethodno sklopljene ugovore o obavljanju stručne prakse, isticanjem aktuelne Ponude stručne prakse na oglasnoj tabli i internet stranici Akademije.\nStudent se može prijaviti na za obavljanje stručne prakse samo u Centru za praktično obrazovanje (ustanova, preduzeće i dr.) koji je deo Ponude stručne prakse. U zavisnosti od mogućnosti kompanija i institucija, studenti će biti raspoređeni u izabrane kompanije ili instutucije. Od ovog se može odstupiti u slučaju da kompanije ili instutucije nemaju trenutne mogućnosti za realizaciju stručne prakse, i tada se student preusmerava u drugu kompaniju shodno njihovom studijskom programu.\nStudent se obaveštava o mestu i terminu realizacije stručne prakse. Raspoređeni studenti donose dokaz o uplati u svrhu organizovanja nastave i stručne prakse u Studentsku službu (stručna praksa), koja im izdaje sledeće dokumenta:\nObrazac saglasnosti mentora prakse\nKompanija “DELHAIZE SERBIA“\nKompanija “Orion telekom“\nJKP Beogradski vodovod i kanalizaciija\nMedijska agencija „AS MEDIA“\nMinistartstvo spoljnih poslova Republika Srbija\nPreduzeće AL GROSSO\nTuristička agencija VIVALDI GROUP\nHotel “MICROFINANCE GROUP”


Budite deo omladinske razmene: Prijavite se na konkurs - Glas Zaječara\nHome Društvo Budite deo omladinske razmene: Prijavite se na konkurs\nBudite deo omladinske razmene: Prijavite se na konkurs\nFoto: Deciji centar\nUdruženje „Dečiji centar“ Zaječar, u saradnji sa udruženjem „Žensko Lobi“ Demir Kapija (Severna Makedonija), sprovodi Erasmus+ projekat „It’s your turn to change the world“ (Na tebe je red – promeni svet).\nPodsticanje mladih građana/ki da uzmu učešća u očuvanju svoje životne sredine, predstavlja značajan iskorak u pravcu osiguravanja održivosti razvoja naših zajednica i borbe protiv klimatskih promena.\nDa bi se načinio ovaj korak potrebno je podići nivo svesti i razviti niz veština za aktivno učešće mladih u promociji ljudskih prava u oblasti zaštite okoline i očuvanja biodiverziteta. Za razliku od drugih oblasti omladinskog angažmana, problemi očuvanja životne sredine podjednako angažuju muškarce i žene. Uticaj žena na zaustavljanje klimatskih promena, potencira se u većem broju međunarodnih dokumenata.\nCilj projekta je da se kroz obrazovanje za aktivno očuvanje životne sredine promoviše ravnoteža privrednog rasta, očuvanje biodiverziteta, kulturne raznolikosti i društvenog blagostanja na način koji uključuje marginalizovane grupe i pitanja rodne ravnopravnosti. Promene u lokalnim sredinama imaju drugačiji uticaj na žene, decu, marginalne grupe i mogu ih učiniti ranjivijim u budućnosti.\nGlavna aktivnost našeg projekta je omladinska razmena, koja će biti održana u selu Inovo (Stara Planina), u periodu od 19. do 28. jula. U omladinsku razmenu će biti uključeno ukupno 40 učesnika/ca (20 iz Severne Makedonije i 20 iz Srbije). Učesnici/ce će na omladinskoj razmeni proći korz set edukativnih radionica i izleta.\nKonkretni produkti projekta i razmene su 2 video priloga/filma – jedan o susretu sa ljudima iz Rakite i Toplog Dola, sela koja su svojom energijom probudila do sada najveći ekološki protest u Srbiji; drugi o benefitima učešća na razmeni, kroz lične utiske i priče o promenama.\n„Ovom prilikom želimo da pozovemo sve mlade ljude, koji žele da uzmu učešće u ovom projektu, da se prijave putem online aplikacionog formulara. Uslov za učešće je da mladi, koji žele da se prijave, u trenutku realizacije omladinske razmene imaju između 15 i 25 godina. Od učesnika/ca se traži da na što bolji način predstave sebe i svoje veštine. U okviru online aplikacije posotoje pitanja koja se odnose na samoprocenu poznavanja engleskog jezika. Želimo da naglasimo da poznavanje engleskog jezika NIJE KLJUČNO pri odabiru učesnika/ca. Prednost će biti pružena mladima iz istočne Srbije. Rok za slanje prijave je 7. jun 2020. godine“. – poručuju iz Dečijeg centra.\nPrethodni tekstNajbolji teniseri Srbije do 16 godina od 6. juna na Popovoj plaži u Zaječaru na turniru TIMOČKA KRAJINA OPEN 2020\nNaredni tekstZavršava sе ugradnja sistеma za izbеgavanjе sudara


SZO traži što prije podatke o vakcinama - BIGportal.ba\n18 Januara, 2022 18 Januara, 2022 067\nKomisija Svjetske zdravstvene organizacije (SZO) pozvala je danas proizvođače vakcina protiv kovida 19 da dostave podatke o svojim medikamentima da bi mogli da budu uvršetni na listu vakcina za upotrebu u vanrednoj situaciji, uz napomenu da kašnjenja onemogućavaju ravnomjernu raspodjelu vakcina.\nKada se vakcina nađe na ovoj listi, ona može biti isporučena zemljama u razvoju koje prate uputstva SZO za odluke svojih regulatornih agencija.\nTo omogućava i da se vakcine koriste u globalnom programu KOVAKS, čiji je cilj isporuka vakcina siromašnijim državama.\nKomisija je saopštila da uvažava izazove sa kojima se suočavaju pojedini proizvođači i pozvala ih da dostave podatke što je prije moguće.\nU saopštenju, koje je ishod sastanka održanog iza zatvorenih vrata prošle sedmice, nije precizirano koji proizvođači još nisu dostavili podatke.\nKomisija koju čine nezavisni stručaci sastaje se svaka tri mjeseca i daje preporuke o ključnim pitanjima u vezi sa pandemijom korona virusa, poput međunarodnih mjera o putovanjima i vakcinama protiv kovida 19.\nBoston nadigrao Majami za vođstvo u finalu\nPodržava Putina i svi je kritikuju jer je došla na festival u Kanu: “Snimala sam film sa Zelenskim”


DR ĐERLEK POTVRDIO: Vakcinacija počinje tačno u 10 časova, poznato koji gradovi su na redu od sutra | Happy BSC portal\nDR ĐERLEK POTVRDIO: Vakcinacija počinje tačno u 10 časova, poznato koji gradovi su na redu od sutra\nSutra se kreće sa vakcinacijom u drugim gradovima na severu zemlje.\nDržavni sekretar u Ministarstvu zdravlja dr Mirsad Đerlek jutros je na TV-u potvrdio da širom Beograda, u desetak domova zdravlja, tačno u 10 časova počinje vakcinacija Beograđana starijih od 75 godina.\n- Svi domovi zdravlja su spremni i tačno u 10 počinje vakcinacija - rekao je dr Đerlek gostujući jutros u Dnevniku javnog servisa dodavši da se dosad vakcinisalo 20.500 ljudi i da nije bilo neželjenih reakcija.\nPrema njegovim rečima, posle današnje vakcinacije sutra se kreće od severa zemlje pa su tako na redu sledeći gradovi - Subotica, Zrenjanin, Sombor, Novi Sad, pa potom Šabac, Loznica, Čačak, Kragujevac, Kruševac, i Niš.\n- Sledeća grupa građana koja je na redu za vakcinu jesu građani od 64 do 74 godine - rekao je Đerlek koji je jutros bio u Domu zdravlja Savski venac gde će se građani danas vakcinisati Fajzerovom vakcinom.\nPodsetimo, građani dobrovoljno mogu da se prijave za vakcinaciju onlajn putem e-Uprave ili telefonskim pozivom na broj telefona 0800 222 334.


Vulin: Srbija više nije zemlja gubitničke politike - Info 24\nPriština hoće sve, a da ne da ništa, i zbog toga želi da privuče što više jakih zemalja na svoju stranu, ali Srbija više nije zemlja gubitničke politike, rekao je ministar odbrane Aleksandar Vulin.\nUčestalo pozivanje Ramuša Haradinaja da se u pregovore Beograda i Prištine uključe i SAD pokazuje da se nalazi u ćorsokaku, rekao je Vulin za RTS.\n„Politika Srbije više nije gubitnička poput politike koju su vodili Slaviša Ristić koji je postavio granice na Jarinju. Pregovarači EU retko uspeju da ispune svoju ulogu neutralnog posmatrača. Čak ni to nije dovoljno za Prištinu, jer imate Srbiju koju vodi Aleksandar Vučić koji je dovoljno hrabar da kaže Da i hrabar da kaže Ne. Aleksandar Vučić nije čovek koji će da popusti“, rekao je Vulin.\nPriština hoće sve, a da ne da ništa zbog čega pokušava da na svoju stranu privuče što više jakih zemalja, smatra Vulin.\n„Nikada ne daju obrazloženja, osim da se plaše šta ću reći. Zanimljivo je da se osim političara iz Prištine i posrednici EU takođe plaše mojih reč, što je uvođenje verbalnog delikta i zabrane slobode kretanja“, objašnjava Vulin.\nIzgradnja stanova za službe bezbednosti krajem leta\nMinistar odbrane Srbije Aleksandar Vulin rekao je da će izgradnja stanova za pripadnike službi bezbednosti, vojske i policije početi krajem leta, odnosno početkom septembra.Vulin je za RTS rekao da se privode kraju odgovarajuće procedure i da se radi na pripremi lokacija.\nMinistar je naglasio da će to biti „veliki stimulans i za razvoj vojne industrije i za razvoj građevinarstva“ i dodao da će u izgradnji tih stanova učestvovati i vojna građevina.\nKada je reč o poboljšanju materijalnog položaja pripadnika Vojske Srbije, ministar kaže da očekuje da će najavljeno povećanje plata od novembra obuhvatiti i vojsku, ali je još rano govoriti o procentima.\n„Rano je govoriti o tome, ali je jasno da se nastavlja kontinuitet prethodne vlade što znači da će i ovo povećanje biti iz realnih izvora“, naglasio je Vulin.\nUvedena nova autobuska linija koja povezuje Resnik i Kneževac


Da li će građani Srbije, pa i drugih zemalja regiona, plaćati jeftiniji roming biće poznato posle Samita EU-Zapadni Balkan, koji će se održati u maju u Sofiji, na kojem bi, pored ostalog,...\nRoming prošlost, ostale zamke!\nDeset godina je trajala borba Brisela i mobilnih operatera i sada je tome konačno došao kraj: od juče (15. jun), za celu Evropsku uniju važi pravilo da telefoniranje, slanje SMS poruka i...\nČitajte u "Vestima": Roming prošlost, ostale zamke!\nUštedite kad ste u romingu: Evo u čemu je caka (VIDEO)\nEvropska unija donela je odluku da od 15. juna ove godine zvanično ukine roming u zemljama članicama, što znači da će Srbija biti izostavljena iz ovog procesa i da će za nas u evropskim...\nEU je postigla preliminarni sporazum o ograničavanju cena koje operatori plaćaju jedni drugima kada njihovi potrošači koriste mobilne telefone u inostranstvu.\nU romingu skoro kao kod kuće\nPre deset godina otpočela je borba građana EU protiv mrske tarife za mobilno telefoniranje u inostranstvu, takozvanog rominga, koji od danas ulazi u poslednju fazu. Od 1. maja će korišćenje...\nOdlična vest: Ukida se roming u Evropi!\nUkidanje rominga tek 2017.\nPutnici će ubuduće najzad moći znatno povoljnije da telefoniraju, surfuju po internetu ili da pišu SMS poruke, jer će tzv. roming unutar EU biti ukinut 15. juna 2017. godine. Sa tim su se...\nNišta od ukidanja rominga\nDodatne takse za razgovore mobilnim telefonom u inostranstvu, nepopularni roming, ipak neće biti ukinute kako je to gromoglasno najavljivano.\nA. K. 0 komentara\nSviskom ukida roming\nKo narednog leta bude letovao u zamljama EU može da se raduje ne samo zato što će mu putovanje i hotel, zbog "mišićavog" franka biti jeftinije, nego i zato što će sada cena telefoniranja...\npersonalmagazin 0 komentara\nZemlje Balkana bez rominga od 2015!\nSporazum regulatornih agencija po kojem će 2015 biti ukinut roming za korisnike mobilne telefonije iz Crne Gore, Srbije, Makedonije, Albanije i Turske biće potpisan krajem septembra u Budvi,...


Измјенама и допунама Закона би се убрзао процес елиминисања неуставних и дискриминаторских одредби • Радио ~ Светигора ~\nPočetna » Prenosimo » Izmjenama i dopunama Zakona bi se ubrzao proces eliminisanja neustavnih i diskriminatorskih odredbi\nIzmjenama i dopunama Zakona bi se ubrzao proces eliminisanja neustavnih i diskriminatorskih odredbi\n2. oktobra 2020. 2. oktobra 2020. admin\nNeka pitanja u vezi budućeg statusa sada važećeg Zakona o slobodi vjeroispovijesti ili uvjerenja i pravnom položaju vjerskih zajednica, kao kvalitetan temelj i osnova za zaključenje ugovora između Crkve i države\nPiše: Velibor Marković\nPosljednih nekoliko dana, čula su se različita mišljenja o tome kakav treba da bude dalji status aktuelnog Zakona o slobodi vjeroispovijesti ili uvjerenja i pravnom položaju vjeskih zajednica, počev od pitanja da li ga treba staviti van snage u cjelosti putem abrogacije (,,abrogatio legis“), zatim da li takva njegova sudbina treba da bude uslov konstituisanja nove Vlade Crne Gore, kao i da li prije donošenja novog zakona Crkva treba da zaključi ugovor sa državom.\nBez ikakve sumnje da sva mišljenja povodom ovih pitanja predstavljaju dobronamjerne i legitimne stavove pojedinaca ili grupa, ipak prilikom davanja konačnih odgovora, treba imati u vidu sledeće:\nPravni život u svakom društvu i po cjelokupne društvene odnose, po pravilu treba da se odvija sa što manje ,,bolnih rezova“, uz što više opreza i suptilnosti od strane činilaca vlasti prema stanovništvu. S tim u vezi, nužno je poći od činjenice da značajan broj odredbi navedenog zakona predstavljaju dobra rješenja, potpuno prihvatljiva sa stanovišta primjene Ustava, sistemskih zakona i cjelokupnog pravnog života u Crnoj Gori. Otuda bi stavljanje van snage navedenog zakona u cjelosti, bilo necjelishodno i nepotrebno, pa i moglo protumačeno kao jedan vid revanšizma, osvetoljublja ili čak golog inata prema ranijoj vlasti, što nikako ne bi trebao biti slučaj ni od strane politike, a kamoli pravne struke kao nekog ko neposredno učestvuje u donošenju pravnih akata, kako opštih, tako i pojedinačnih.\nTačno je da je sada važeći zakon u jednom, i to značajnom dijelu, na jedan krajnje neustavan i protivno sistemskim zakonima način zadirao u imovinsko-pravne odnose između države i Crkve, kao i pogresno i protivurječno cilju kakav treba da ima, predvidio institut registracije i evidencije (formalno izjednačene sa registracijom) vjerskih zajednica. Ali je činjenica i to da se radi o manje od 50% od ukupnih odredbi postojećeg zakona, što suštinski i pravno-tehnički predstavlja više nego dovoljan argument protiv ukidanja zakona u cjelosti, već da se kroz njegove izmjene i dopune, putem derogacije (,,derogatio legis“) izbrišu ili pravno koriguju njegove sporne odredbe. Na taj način, pojednostavio bi se i ubrzao postupak eliminisanja očigledno neustavnih i diskriminatorskih odredbi tog zakona, za razliku od postupka donošenja novog, koji bi zahtijevao dugotrajnu javnu raspravu i učešće većeg broja činilaca, bez objektivnih razloga i potrebe. Bez obzira na ustavnu odvojenost vjerskih zajednica od države, propisanu odredbom čl.14 Ustava Crne Gore, Crkva kao subjekt na koji se navedeni zakon najviše i odnosi, itekako ima pravo i obavezu da o prednjem vodi računa, tim prije što je i sama neposredni učesnik i konstituent društvenih odnosa i procesa u državi.\nPritom, bilo kakvo uslovljavanje, pa i sastava nove vlade prethodnim ukidanjem ili izmjenama i dopunama navedenog zakona, ne bi bilo objektivno moguće podvesti pod pravnu argumentaciju, niti bi tako nešto vodilo svom cilju, a to je da novi akt bude u potpunosti usklađen sa Ustavom, ostalim zakonima, fakticitetu postojanja tradicionalnih vjerskih zajednica, i međunarodnim standardima.\nTek nakon svođenja navedenog zakona na teren prava, dakle u ,,mirne vode“, što će se učiniti njegovim kvalitetnim izmjenama i dopunama, treba ući u postupak pregovora i zaključenja ugovora između Crkve i države, ne i prije toga, kako se naknadno ,,kao repovi“ ne bi vukla otvarala pitanja, koja ne bi smjela da budu sporna, a mogla bi da opterećuju taj proces.\nAutor je advokat i član Ekspertskog tima Mitropolije crnogorsko-primorske\nKategorija: Prenosimo Oznaka: advokat Velibor Marković\nOtpočela nastava u Cetinjskoj Bogosloviji\nFridom haus: Pandemija iskorišćena za etiketiranje litija


Brisel: Desetine hiljada ljudi na demonstracijama protiv kovid-mjera - balkanin\nHome/vijesti/Brisel: Desetine hiljada ljudi na demonstracijama protiv kovid-mjera\nNa protestima, na kojima se mnogi nisu nosili maske niti poštivali mjeru socijalne distance, intervenisala je i policija. U zemlji je potpuno vakcinisano 75 posto populacije, a stopa potpuno vakcinisanih u Briselu je 56.\nDesetine hiljada ljudi okupilo se u centru Brisela kako bi demonstrirali protiv oštrijih mjera koje su vlasti uvele u cilju sprečavanja širenja zaraze koronavirusom, javlja Anadolu Agency (AA).\nMnogi na demonstracijama za koje policija procjenjuje da su okupile oko 35.000 ljudi, protestovali su protiv savjeta da se vakcinišu i bilo kakvog poteza o obaveznoj vakcinaciji.\nOkupljeni su, između ostalog, uzvikivali slogane ”Sloboda, sloboda, sloboda” i tome slično.\nU proteklih nekoliko dana, u mnogim zemljama organizirani su protesti nakon što su vlade donosile odluke o pojačanim mjerama. Holandska policija je slobode lišila više od 30 osoba tokom protesta u Hagu i drugim gradovima u subotu.


Banjalučani nadigrali Špance, ali ispali iz evropskog takmičenja - Klix.ba\nBorac nije napravio čudo\nBanjalučani nadigrali Špance, ali ispali iz evropskog takmičenja\n3.12.2011. u 22:14\nRukometaši Borac M:tel-a pobjedili su večeras u revanšu trećeg kola Kupa pobjednika kupova u Banjoj Luci ekipu Caja 3 Aragonu iz Saragose rezultatom 31-22. Ipak, to im nije bilo dovoljno da nadoknade deset golova razlike iz prve utakmice u Španiji, pa je naš predstavnik ispao iz pomenutog evropskog takmičenja.\nBanjalučani su čitavu utakmicu imali prednost i zaista im je nedostajalo malo da pred svojom publikom u dvorani Borik naprave čudo, te prođu favorizovane Špance koji su u prvoj utakmici pobjedili rezultatom 31:21.\nVečerašnjem meču prisustvovalo je oko 1.500 gledalaca, koji su u pojedinim trenucima davali veliku podršku svojim rukomatišima da naprave podvig.\nNažalost, pored dobre atmosfere i fanatične borbe na terenu, predstavnik BiH u Kupu pobjednika kupova nije uspio da napravi čudo i sa više od 10 golova razlike izbaci špansku ekipu iz daljnjeg takmičenja.


Ceca Ražnatović : Južne vesti\nCecin koncert Grad Niš platio 2 dinara\n17:17, 15. 1. 2016.\nPrema ugovorima koje je Grad Niš potpisao sa produkcijama “Ceca music” i “Berar”, a koje je pokazao gradonačelnik Zoran Perišić, nastup Svetlane Ražnatović na dočeku “srpske” Nove godine, ozvučenje i oprema bezmalo su bili besplatni.\nPrepun trg u Nišu na Cecinom "poklon koncertu"\n23:23, 13. 1. 2016.\nNekoliko desetina hiljada ljudi dočekalo je srpsku Novu godinu na centralnom trgu u Nišu uz koncert Svetlane Ražnatović koji je, kako je ona rekla, njen poklon građanima jer, poručila je, neće biti novčane nadoknade za nastup.\nPrvi niški doček Srpske uz vrh rokenrola, danas uz zvezdu folka\n12:52, 13. 1. 2016.\nPozajmljeni beogradski ukrasi krase niške ulice pred Cecin koncert\n13:42, 11. 1. 2016.\nNa tvrđavskom mostu, Bulevaru 12. februar i u centralnim gradskim ulicama prethodnih dana je postavljena novogišnja rasveta koju je Nišu, uoči koncerta Svetlane Ražnatović u centru za srpsku Novu, pozajmio Grad Beograd.\nCeca na dočeku "Srpske" u Nišu\n12:05, 28. 12. 2015.\nNišlije će na centralnom trgu na 13. januara uveče slušati Svetlanu Ražnatović Cecu, a Novosađani Gorana Bregovića, dok će Beograđanima za doček pevati Haris Džinović, rekao je gradski menadžer Beograda Goran Vesić.\nCeca gost iznenađenja u rodnoj Žitorađi\n14:22, 18. 8. 2015.\nIako još nije zvanično potvrđeno, u okviru manifestacije Kulturno leto, trebalo bi večeras u Žitorađi mini-koncert da održi Svetlana Ražnatović Ceca, rođena Žitorađanka.\nCeca tražila karte za vaterpolo\n16:32, 16. 7. 2010.\nCeca Ražnatović tražila od gradonačelnika karte za VIP ložu finala Svetske vaterpolo lige, saznaju Južne vesti.


Arhiva POREZ NA DODANU/DODATU VRIJEDNOST - Privredna štampa\nPITANJE: Šta čini osnovicu za obračunavanje PDV-a za promet usluga zastupanja glumca u slučaju kada obveznik PDV-a-agent naplaćuje od producenta naknadu za usluge koje je producentu pružio glumac? ODGOVOR:…\nPITANJE: Koji je poreski tretman manjka dobara koji se utvrdi u toku realizacije zaključenog ugovora na osnovu kojeg obveznik PDV-a – ostavoprimac pruža usluge smrzavanja i čuvanja dobara drugom obvezniku…\nPITANJE: Koji je poreski tretman novčanih sredstava koja obveznik PDV-a-operator distributivnog sistema prije izvršenog prometa usluge priključenja na distributivnu mrežu primi od primaoca te usluge. Pri tome će tim novčanim…\nOporezivanje (ne)medicinskih usluga\nPITANJE: Apoteka registrovana kao obveznik poreza na dodatu vrijednost, vrši mjerenje visine šećera u krvi stanovništvu, te za tu uslugu naplaćuje naknadu od 0,50 KM po stanovniku. Da li se…\nGratis usluge i popusti\nPITANJE: Odluka firme je da obrazovnim ustanovama daje gratis uslugu interneta. Kakav je, sa stanovišta Zakona o PDV-u, poreski tretman ovakvog vida pružanja usluge? Takođe, kakav je poreski tretman u…\nPromet korištene robe – obračun PDV-a prema posebnim uslovima\nPITANJE: Privredno društvo koje je obveznik poreza na dodatu vrijednost, a bavi se prodajom rabljenih vozila u Bosni i Hercegovini, te ista i nabavlja na teritoriji BiH od fizičkih lica…\nPromet nepokretne imovine (stana)\nPITANJE: Porezni obveznik A je od drugog poreznog obveznika B kupio stan - nekretninu, ispostavljena je faktura od prodavca na kojoj je obračnat i PDV na kupoprodajnu cijenu predmetnog stana, kupac…\nPITANJE: Da li obveznik PDV-a – prodavac poljoprivrednog zemljišta koji je sa posrednikom, takođe obveznikom PDV-a, zaključio ugovor o posredovanju kojim se, između ostalog obveznik PDV-a – posrednik obavezao da…


Za gašenje požara Vlada Srbije angažuje ruski 'iljušin' za 22,5 miliona dinara\nVlada Srbije zatražila je od Rusije tek u četvrtak, 31. oktobra avion “iljušin” za gašenje požara koji danima bukti na Staroj planini, objavio je niški portal “Južne vesti”, pozivajući se na dokument Vlade Srbije – Odluku koju je potpisala premijerka Srbije Ana Brnabić. “Južne vesti” navode da je zahtev za plaćeno angažovanje ruskog aviona upućeno u danu kada su sa žarišta stizale informacije da je požar lokalizovan.\nU dokumentu objavljenom na ovom portalu ali i na društvenim mrežama navedeno je da “Vlada upućuje poziv Vladi Ruske Federacije da vazduhoplov Ministarstva za civilnu odbranu i vanredne situacije Rusije bude angažovan na gašenju požara na otvorenom području Stare planine u trajanju od tri dana”.\nPod tačkom 3 iste Odluke navodi se da se "sredstva za realizaciju ove odluke opredeljuju u iznosu od 22,5 miliona dinara" (oko 190.000 evra) a da će sredstva biti obezbeđena iz budžetskih rezervi.\nU četvrtak moguć 'dolazak Iljušina za gašenje požara' na Staroj planini\nZaustavljeno širenje vatre na Staroj Planini, očekuje se dolazak 'iljušina'\nPortal “Južne vesti” podseća na izjavu načelnika Sektora za vanredne situacije Predraga Marića koji je rekao da je avion zatražen na vreme i konstatuje da uprkos tome “iljušin” još nije sleteo na aerodrom u Nišu.\nNekoliko dana požar je buktao na Staroj planini nakon što se početkom nedelje iz Bugarske raširio i na teritoriju Srbije.\nPredrag Marić je, obilazeći Staru planinu, u četvrtak izjavio da je Rusko-srpski humanitarni centar u Nišu aktivno učestvovao u gašenju požara, da je zahtev za avion upućen na vreme, ali da ponekad njegov dolazak duže traje, prenose “Južne vesti”.


EK: Postignut mali napredak u ekonomskom pogledu | Mladi Nikšića\nCrna Gora je postigla određeni napredak kada je riječ o ekonomskim kriterijumima i umjereno je spremna za razvoj funkcionalne tržišne ekonomije, pokazuje izvještaj Evropske komisije (EK) o Crnoj Gori za ovu godinu.\n„Zemlja je prošle godine doživjela oštru recesiju, jer je pandemija covida-19 uzela veliki danak na njenu ekonomiju zavisnu od turizma. Ovo je stvorilo velike negativne efekte prelivanja na privatnu potrošnju, investicije, zapošljavanje, trgovinu i javne finansije“, navodi se u izvještaju u koji je agencija Mina-business imala uvid.\n„Uprkos nekim kašnjenjima usljed pandemije, Vlada je nastavila sa sprovođenjem nekih od predviđenih reformi u cilju poboljšanja poslovnog okruženja. Uredna tranzicija vlasti usred krize očuvala je efikasnost odgovora javnih politika na covid-19“, rekli su iz EK.\nNova Vlada je, kako se ocjenjuje, uspjela da ublaži fiskalne rizike akumulirajući značajne fiskalne rezerve za pokrivanje finansijskih potreba ove godine, uključujući i dodatne programe podrške usljed covida-19.\n„Finansijski sektor je ostao stabilan tokom krize, kao rezultat svoje snažne pozicije prije krize i mjera podrške koje su sprovele vlasti, ali odloženi uticaj krize na bilanse banaka zahtijeva pažljivo praćenje od finansijskih institucija“, dodaje se u izvještaju.\nCrna Gora je, kako su kazali iz EK, postigla određeni napredak i umjereno je spremna da se nosi s pritiskom konkurencije i tržišnim snagama unutar Evropske unije (EU).\n„Pandemija covida-19 pokazala je da nedostatak diverzifikacije čini crnogorsku ekonomiju zavisnu od turizma vrlo osjetljivom na šokove. Učinjeni su određeni napori za poboljšanje kapaciteta za inovacije i za uvođenje evropskih standarda u lokalna preduzeća zahvaljujući javnim grantovima, ali oni ostaju skromni s obzirom na veličinu izazova“, smatraju u EK.\nU izvještaju se navodi da se kvalitet obrazovnog sistema i preferencije nastavnih planova i programa čine nedovoljnim za povećanje ljudskog kapitala i rješavanje neusklađenosti vještina.\n„Moderna telekomunikaciona i energetska infrastruktura se brzo razvija, ali postoji značajan deficit u saobraćajnoj infrastrukturi, što ometa integraciju s regionalnim i tržištima EU. Osim toga, nizak nivo sofisticiranosti domaćih proizvoda, mala lokalna preduzeća i nizak nivo učešća na vanjskim tržištima predstavljaju glavne prepreke za povećanje konkurentnosti i diverzifikaciju ekonomije“, smatraju u EK.\nŠto se tiče sposobnosti Crne Gore da preuzme obaveze članstva, u mnogim oblastima se odvijao značajan posao na usklađivanju i pripremi za implementaciju pravne tekovine EU, iako sporije nego ranije. Iz EK su rekli da je klaster unutrašnjeg tržišta ključan je za pripreme Crne Gore da ispuni zahtjeve unutrašnjeg tržišta EU i od velike je važnosti za moguće mjere rane integracije, te razvoj zajedničkog regionalnog tržišta.\n„Ostvaren je napredak u nadzoru tržišta, akreditaciji i standardizaciji, zakonodavnim preduslovima za elektronsku registraciju preduzeća, sprečavanju pranja novca i finansiranja terorizma, privrednom pravu, državnoj pomoći i transparentnosti pomoći, bankarstvu, zaštiti potrošača i zdravlja“, navodi se u izvještaju EK.\nCrna Gora bi sada, kako smatraju, trebalo da se fokusira na usklađivanje s pravnom tekovinom EU koja uređuje metrologiju i standardizaciju, razvoj operativnih kapaciteta Zavoda za zapošljavanje, regulisane profesije, kretanje kapitala i plaćanja, uključujući sticanje imovinskih prava, postepeno ukidanje šeme dodjele državljanstva investitorima, privredno pravo i korporativno računovodstvo, intelektualnu svojinu, konkurenciju i državnu pomoć, zaštitu potrošača i zdravstvenu zaštitu, te na sprovođenje zakona koji je usklađuju s kapitalnim zahtjevima pravne tekovine EU u sektoru bankarstva. Iz EK su saopštili da je klaster konkurentnosti i inkluzivnog rasta značajno povezan s Programom ekonomskih reformi Crne Gore. Napredak je postignut u kontroli duvana, penzijama, industrijskoj politici, pametnoj specijalizaciji, stručnom obrazovanju i osposobljavanju, te olakšavanju trgovine.\n„Što se tiče ekonomske i monetarne politike, u toku je rad na implementaciji akcionog plana za usklađivanje s pravnom tekovinom EU“, dodaje se u izvještaju.\nCrna Gora bi sada, kako su ocijenili, trebalo da se fokusira na nezavisnost medijskog sektora, porez na dodatu vrijednost (PDV), akcize i direktno oporezivanje, koordinaciju ekonomskih i monetarnih pitanja, zakon o radu i zakon o zabrani diskriminacije, zaštitu na radu, industrijsku politiku, istraživanje i inovacije, obrazovanje i obuku i kompjuterizovani tranzitni sistem kompatibilan s EU. Klaster zelene agende i održive povezanosti značajno je povezan s Programom ekonomskih reformi Crne Gore, Ekonomskim i investicionim planom Evropske komisije i Zelenom agendom za Zapadni Balkan.\n„Ostvaren je napredak u stvaranju „dan unaprijed“ energetskog tržišta, Strategiji razvoja saobraćaja, zaštiti prirode i Nacionalnom energetskom i klimatskom planu. Crna Gora bi sada trebalo da se fokusira na energetski sektor, transevropske mreže, telekomunikacije, TEN-T i TEN-E regulativu, zelenu tranziciju, upravljanje otpadom, kvalitet vode, zaštitu prirode i klimatske promjene“, smatraju u EK.\n„Napredak je postignut u poljoprivredi, hrani i ribarstvu, regionalnoj politici i strukturnim instrumentima, finansijskim i budžetskim odredbama i upravljanju sopstvenim resursima“, rekli su iz EK.\nCrna Gora bi sada, kak se zaključuje, trebalo da se fokusira na implementaciju programa IPARD, poljoprivredu i ruralni razvoj, kao i ribarstvo, unapređenje prehrambenih objekata i kontrole sigurnosti hrane, zahtjeve kohezione politike EU, kapacitete za sprovođenje programa indirektnog upravljanja u okviru instrumenta IPA i pravila za upravljanje sistemom sopstvenih resursa.


Islanđani su u prvom kolu u poslednjoj sekundi propustili priliku da savladalju selekciju Srbije, a iako su uoči meča sa očigledno neugodnim domaćinima najavili da znaju gde su grešili protiv „orlova“, lekcija nije dobro savladana.\nGosti su na poluvremenu stekli tri gola prenosti (20:17), da bi tokom egal drugog poluvremena prokockali tu razliku u poslednjih pet minuta - 37:37.\nNajefikasniji u ekipi Austrije bio je Viktor Zilagi sa deset golova, dok je golman Nikola Marinović meč završio sa deset odbrana.\nEkipa bivšeg kapitena Islanda Dagura Sigurdsona je današnjim bodom povećala šanse za plasman u drugi krug, a u posldenjm kolu Austrijanci će igrati sa Srbijom.\nŠto se tiče Islanda, bolji od ostalih bio je Arnar Atlason sa osam golova, a treba istaći i da golmani Gustavson i Gudmundson nisu imali veče s obzirom da su zajedno zaustavili tek 12 udaraca na svoj gol. Island u poslednjm kolu igra sa Danskom, pa odluka o tome ko ide dalje ostaje otvorena do daljnjeg.\nU grupi A sa kojom se ukrštaju selekcije iz grupe u kojoj se nalazi Srbija situacija je daleko jasnija. Hrvatska je u prvom meču današnjeg programa savladala Ukrajinu sa 28:25, iako je na poluvremenu gubila sa 14:12 i posle druge pobede u grupi nema zašto da se brine kada je u pitanju dalje takmičenje\nUkajinci su pružili sjajan otpor jednom od najvećih favorita na turniru, ali su „vatreni“ u finišu ipak potgvrdili ulogu velikog favorita.\nEkipu Hrvatske predvodio je Igor Vori sa šest golova, dok su Buntić i Čupić dali po pet, uz 13 odbarna golmana Alilovića.\nNa drugoj strani, Sergej Onufrienko je dao 11 golova, ali to nije bilo dovoljno da se izbegne drugi poraz u grupi i verovatno eliminacija sa turnira.\nHrvatska trenutno vodi u grupi A sa četiri boda, a priliku da im se pridruži na vrhu prokockala je Rusija. "Baćuške" su u meču protiv Norveške doživele poraz rezultatom 28:24 (16:13), pa je sada sasvim izvesno da će pomenute tri selekcije put drugog kruga.\nJuče su na programu bili mečevi u grupama C i D, a poslednje kolo na programu je u petak i subotu. Druga faza EP trajaće od 24.do 28. januara, dok je finale zakazano tri dana kasnije.\nrukometna reprezentacija Ukrajine


ENERGENTI DIKTIRAJU CENU - Glas Podrinja\nENERGENTI DIKTIRAJU CENU\nTrenutna dugovanja Šapčana prema gradskoj Toplani iznose oko 65 miliona dinara. Od te cifre, na neizmirene obaveze onih koji se greju na gas otpada manje od polovine, odnosno 30 miliona dinara. Najavljeno poskupljenje gasa usloviće i povećanje mesečnih računa korisnika usluga JKP Toplana Šabac\nZvanična grejna sezona počela je 15. oktobra. Energenata, za sada u šabačkoj Toplani ima dovoljno, ali održivost sistema prvenstveno zavisi od procenta naplate dugovanja građana. Trenutno, cena grejanja u Šapcu iznosi 25,62 dinara po kvm fiksni i 3,47 dinara po kilovat času varijabilni deo. Povećanje postojećih iznosa, kako navode u JKP Toplana, opravdano samo u slučaju poskupljenja energenata.\n- Nakon toplih proba koje smo izveli 7. i 8. oktobra, zbog hladnog talasa JKP Toplana je nastavilo sa grejanjem stanova naših sugrađana, dok je zvanično, puna grejna sezona počela u subotu 15. oktobra “ rekao je direktor JKP Toplana Šabac Milan Stošić.\nKada je reč o nabavci energenata, u šabačkoj Toplani navode da ona prvenstveno zavisi od ažurnosti naših sugrađana da izmire dugove prema ovom preduzeću. Oko 7.800 (7.266 privatnih i 570 pravnih mernih mesta) priključenih na Toplanu trenutno, duguje oko 35 miliona dinara. Dugovanja za gas široke potrošnje iznose 30 miliona. Međutim, ohrabrujući podatak je da sa početkom hladnog vremena, korisnici usluga JKP Toplana revnosnije izmiruju svoje obaveze.\n- Nabavka energenata zavisi od naše finansijske moći, a ona je opet u direktnoj vezi sa mogućnošću naših sugrađana da plate svoje račune. Kao po pravilu, u mesecima koji prethode sezoni, svest građana naglo poraste, pa imamo povećan procenat naplate dugovanja “ ističe Stošić i koristi priliku da apeluje na Šapčane da nastave u istom trendu, jer samo to garantuje uspešnost grejne sezone.


VMC Karaburma za BHRT: “Patrijarh je dobro, ne znamo odakle informacija o smrti”\nPatrijarh srpski Irinej za sada je dobro, ovo je za BHRT potvrđeno iz Vojnomedicinskog centra Karaburma, odnosno Covid bolnice.\nIz bolnice kažu da ne zhnaju odakle informacija o smrti patrijrha i ponavljaju da je njegovo stanje za sada stabilno.\nKontaktirali smo i protođakona Radomira Rakića u srpskoj patrijaršiji koji nam je također potvrdio da nema nikakvih informacija o smrti patrijarha Irineja.\nPojedini mediji ranije su objavili da je patrijarh srpski Irinej preminuo, pa su kasnije demntovali sami sebe.\nOglasila se zvanično i Srpska pravoslavna crkva:\nStalni konzilijum ljekara uz prisustvo ljekara iz Ruske Federacije pregledom Njegove Svetosti Patrijarha srpskog gospodina Irineja, uvidom u laboratorijske analize učinjene u toku prepodneva, zaključio je da je jutrošnje pogoršanje posljedica Covid 19 i da je zdravstveno stanje Njegove Svetosti Patrijarha srpskog gospodina Irineja kompleksno, ali stabilno. O zdravstvenom stanju Njegove Svetosti javnost će biti i nadalje izvještavana.\nPovodom lažnih vijesti o navodnom upokojenju Njegove Svetosti Patrijarha srpskog g. Irineja, obavještavamo javnost da je, prema zvaničnom izveštaju konzilijuma lekara koji se stara o zdravlju Predstojatelja naše Crkve, njegovo stanje neizmijenjeno u odnosu na izvještaj koji smo jutros objavili, saopštili su iz SPC.\nGvardiola produžio ugovor sa Mančester Sitijem na dvije godine\nMuzičke novosti [19.11.2020.]


Unapređenje znanja i uslova za zapošljavanje OSI | Opština Berane\nUnapređenje znanja i uslova za zapošljavanje OSI\nOpština Berane na poziv Zavoda za zapošljavanje Crne Gore realizuje projekat “Cjeloživotno učenje”, koji ima za cilj unapređenje položaja OSI i njihovo uključivanje u društvene tokove i tržište rada kroz unaprijeđene radne kapacitete.\nNa konferenciji za medije, koju su organizovali izvođači projekta grant šema namijenjenih osobama sa invaliditetom, u saradnji sa Zavodom za zapošljavanje Crne Gore, savjetnik predsjednika opštine Berane Darko Stojanović kazao je da je Opština Berane ozbiljan partner, spreman na saradnju vezanu za sve vrste projekata.\n„Otvoreni smo za saradnju, bilo da je riječ o projektima koji se odnose na uključenje OSI ili projektima koji stimulišu zapošljavanje i otvaranje novih radnih mjesta, jer smatram da je ta problematika trenutno broj jedan, kako na Sjeveru države, tako i u cijeloj Crnoj Gori. Jedino ako nekom zajedničkom akcijom damo doprinos taj problem može da se riješi na pravi način. Prethodne projekte smo uspješno realizovali i u narednom periodu ćemo se truditi u saradnji sa Zavodom za zapošljavanje i sa svim našim partnerima, kojima učestvuju na tim projektima, da imamo što veći broj projekata i što više uključenih OSI. Sama ideja ZZZCG za ovakav fond i poziv je izuzetno značajna, zato što se osobama sa invaliditetom, u današnje vrijeme, kada je mnogo teško doći do sigurne egzistencije i posla, daje šansa da u nekom segmentu izvrše određenu vrstu obuka, a što je najvažnije, oni najuspješniji nakon završetka projekta ostaju stalno zaposleni, bilo kod privatnih preduzeća ili kod institucija, kao što je Opština Berane. Kroz aktivnosti našeg projektnog tima u opštini Berane, trudimo se da osobe sa invaliditetom uključujemo i u neke druge projekte, gdje smjernice i pozivi to dozvoljavaju. Radi se o projektima koji se finansiraju iz fondova ambasada i evropskih zemalja. Kroz subvencioniranje zarada od strane Zavoda imamo određeni broj osoba sa invaliditetom koje rade u Opštini Berane. Ti ljudi ozbiljno shvataju posao i dobijenu šansu iskoristili su na najbolji mogući način. To su naše kolege sa izuzetnim učinkom”, istakao je Stojanović.\nProjektom će biti uključeno 14 lica sa invaliditetom za obuku na radu i obuku kod licenciranih izvođača za obuke.\n„Ukupna vrijednost projekta, u okviru kojeg ćemo uključiti 14 osoba sa invaliditetom, je oko 51 hiljadu eura. Deset osoba proći će obuku za servisera/ku računara, u Srednjoj stručnoj školi Berane, koja je licencirani izvođač programa obrazvanja za odrasle, dok će se četiri osobe obučavati u DOO SCRIPT – socijalnom preduzeću, koje je osnovano kroz evropski projekat na kojem su partneri bili Opština Berane i Caritas. To preduzeće postoji i radi u Beranama i zapošljava isključivo osobe sa invaliditetom. Nakon završetka obuke, deset osoba će biti zaposleno tokom trajanja projekta, dok će dvije osobe ostati zaposlene minumum devet mjeseci. Takođe, pored pomenutog, radićemo treninge psihološke podrške, a u toku je odabir učesnika i opremanje radnih mjesta“, kazala je projekt menadžer Maja Pešić.\nZa deset projekata, u kojima će biti uključeno 65 osoba sa invaliditetom, a koji će biti realizovani na teritoriji opštine Berane, Zavod za zapošljavanje Crne Gore (ZZZCG) izdvojio je 439.784 eura, kroz grant šemu namijenjenu za finansiranje projekata zapošljavanja osoba sa invaliditetom (OSI).\nŠefica Biroa rada Berane, Bojana Arsović, kazala je da će projekti u našoj opštini biti realizovani kod deset izvođača i njihovih projektnih partnera.\n“U ovim projektima biće uključeno 65 lica sa evidencije Biroa rada Berane, koji će u prvom dijelu projekta biti uključeni u program obuke za određena zanimanja. Nakon toga 44 lica će biti zaposlena kod pomenutih izvođača ili njihovih projektnih partnera, u trajanju od pet meseci, a nakon završetka projekta 23 lica će ostati da rade kod izvođača u najkraćem roku od 12 mjeseci. Zavod za zapošljavanje subvencionira zarade zaposlednih lica sa invaliditetom u bruto iznosu od 75 odsto za prvu godinu zaposlenja. U drugoj godini taj iznos je 60 odsto bruto zarade, dok je u svakoj narednoj godini 50 odsto. To se odnosi na lica kojima je Komisija za profesionalnu rehabilitaciju utvrdila laki procenat invaliditeta – do 50 odsto, a za lica kojima je utvrđen procenat invaliditeta veći od 50 odsto, za svaku godinu zaposlenja ZZZCG subvencionira zarade u iznosu od 75 odsto“, istakla je ona.\nArsović je naglasila da sa teritorije opštine Berane 59 poslodavaca koristi subvencije zarada, zapošljavajući 92 lica, kao i da je ohrabrujuće što se taj broj iz mjeseca u mjesec povećava, ali opet, prema njenim riječima, nedovoljno s obzirom na broj lica sa invaliditetom, koja se nalaze na evidenciji.


SAD planira da obnovi zakone o autonomnoj vožnji u narednom periodu - Automatika.rs\nNaslovna Vesti Razno SAD planira da obnovi zakone o autonomnoj vožnji u narednom periodu\nAdministrativna služba američkog predsednika Donalda Trampa će u narednih nekoliko meseci predstaviti revidirane smernice za autonomnu vožnju, izjavio je šef odseka za transport u SAD.\nElaine Chao, iz američkog centra za saobraćaj izjavila je da vlasti trebaju biti oprezniji kada je donošenje obavezujućih zakona vezanih za autonomnu vožnju. S jedne strane, bezbednost je na prvom mestu, ali treba voditi računa o tome da pravila ne ometaju buduće tehnološke napretke.\nChao kaže, da će nova pravila podržati inovacije u industriji i nastojati da podstaknu nove pristalice i ideje, vezane za sigurnija vozila.\nSamim proizvođačima autonomnih vozila, kompanijama poput Ford Motor, General Motors, i Uber Tehnologies, bi itekako značilo da imaju jasan skup pravila, na šta sve treba obratiti pažnju prilikom proizvodnje jednog takvog automobila.\nPredsednik kompanije Ford Motors, Bill Ford Jr., rekao je da smatra da će sav potreban hardver i softver za automobile sa mogućnošću automatske vožnje biti gotov do 2021. godine. Svakako, nije bilo očekivano da će se prvi autonomni automobili prodavati pojedincima, već da će biti deo voznog parka vojske ili policije.\nProizvođači automobila, nekoliko puta susreli su se sa Elaine Chao i urgirali da napravi promene u zakonima vezane za autonomnu vožnju, koji su donete za vreme mandata bivšeg predsednika SAD-a, Baraka Obame.\nObama je svojevremeno pozivao kompanije koje proizvode autonomne automobile da dovoljno podnesu detalje o sistemima za automatizovanu vožnju regulatorima u proceni sigurnost, od 15 tačaka i pozivao je sve države SAD-a da se prilagode i prepuste federalnoj vladi da propisuje većinu propisa o vozilima, što je izazvalo osećaj zabrinutosti kod mnogih kompanija koje posluju u ovoj branši.\nPrethodni tekstPomoć uvek dobro dođe!\nSledeći tekstŠta je kontroler prekida, watchdog timer i POR-Power or reset kod mikrokontrolera?


DODIK: KADA SRBI BUDU IMALI STABILNOST U BIH ODUSTAT ĆEMO OD REFERENDUMA | RTVUSK.ba\n- Predsjednik Srpske je ponovio da nijednom nije razgovarao sa predsjednikom Rusije Vladimirom Putinom o odvajanju Republike Srpske od BiH\nBANJA LUKA, 5. juna - Predsjednik Republike Srpske Milorad Dodik izjavio je da će onog momenta kada Srbima bude obezbijeđena stabilnost u BiH i afirmacija prava po Ustavu i Dejtonskom sporazumu, on javno reći da nema potrebe za referendumom, ali do tada ne želi da prestane da misli o tome.\nDodik je istakao da će Republika Srpska veoma pažljivo razmotriti pitanje referenduma i da ne želi da spekuliše o tome.\n"Neka nama neko pruži stabilnost u BiH, neka nam da afirmaciju naših prava po Ustavu i Dejtonskom sporazumu, ja ću izaći javno i reći da nema potrebe za referendumom. Ali ako nam otimate naše nadležnosti, ako uporno pokušavate da nas prevarite, da nas oslabite i da nam ne dozvolite afirmaciju razvoja, šta ćemo mi u tome? Šta je nelogično u ovome što ja govorim", upitao je Dodik.\nDodik je rekao da u nekadašnjoj BiH, koja je bila u sastavu Jugoslavije, nije bilo entitetske linije, a da danas ona postoji. "Jednog dana, naravno, moguće je da ona bude granica, zašto da ne?", naglasio je predsjednik Srpske.\n"Da raščistimo - nijednom tema razgovora sa Putinom nije bila odvajanje, to je sve laž. Nemoguće je da jedan američki diplomata Hoyt Yee uđe u Kongres i govori neistine kongresmenima na bazi toga", konstatovao je Dodik.\n"Uvijek je bila priča: vi imate Ustav, imate međunarodno pravo, i mi ćemo vas podržati u afirmaciji vaših prava po međunarodnom pravu. I u tom pogledu niko nikad nije rekao: 'Gospodine Dodik, kad ćete vi da organizujete taj referendum, šta treba mi da pomognemo?'. To je samo spekulacija", istakao je Dodik.\n"S treće strane, mislim da smo već ozbiljno uspjeli, a to je da smo pričom o referendumu svima stavili do znanja da uvijek imamo alternativu i da niko ne može da nam je zabrani. I da ćemo mi odlučivati o tome kad ćemo i hoćemo li, a prijetnje lidera SDA Bakira Izetbegovića ili nekog sa strane nas ne dotiču", poručio je Dodik.\nOn je za "Sputnjik" rekao da želi da razvije svijest da je to odluka Republike Srpske.\n"Mi moramo da donesemo tu odluku svjesni našeg trenutka, svjesni naše historijske potrebe. Za to postoje neophodne pretpostavke. Niko u BiH ne vjeruje u BiH, osim nekoliko dobro plaćenih stranaca koji pokušavaju da je održe. Na kraju, sam svijet se promijenio. Prije tri godine niko nije ni razgovarao o tome", naveo je predsjednik RS-a.\nPrema njegovim riječima, Hoyt Yee, koji je pripadnik stare administracije, rekao je u Kongresu SAD jednu stvar koja nikad nije izrečena do sada da BiH prijeti da bude propala država.\n"Ja ne mislim da prijeti, ona je odavno propala država i krpe je samo po sistemu 'dok majstori ne odu', jer on ima svoj mandat ambasadora, sjedi u Sarajevu, hoda po Baščaršiji, i kad prođu tri godine - šta ga briga za poslije. Svi oni poslije dolaze i dijele moje stavove", rekao je Dodik.\nGovoreći o odnosima Republike Srpske i Srbije, Dodik je naglasio da su njegovi odnosi sa novoimenovanim predsjednikom Srbije Aleksandrom Vučićem dobri i da želi još jednom da mu poželi sav uspjeh.\n"Nama je važno da je Srbija stabilna, jaka, razvijena i da imamo veoma dobre odnose, kakve sada imamo. Mislim da su naši specijalni odnosi na koje imamo pravo po Dejtonskom sporazumu dobili jednu novu dimenziju i novi sadržaj, i da on treba da se širi i razvija", zaključio je Dodik.\nNJEMAČKI FRANKFURTER ALLGEMEINE ZEITUNG: MERKEL UVODI SANKCIJE REPUBLICI SRPSKOJ\nDODIK: RS ŽELI ŠTO VEĆU AUTONOMIJU, A TREĆI ENTITET BI STABILIZOVAO BIH


Američki marinac - Blic Online\nProglašena je za NAJLEPŠU PRIPADNICU VOJSKE na svetu, a sada je u čast Trampa otišla korak dalje (FOTO)\nNajseksipilnija žena vojnik na svetu, Šenon Irke, pozirala je u pustinji veoma oskudno obučena kao znak podrške Trampovoj poseti Britaniji.\nOptužnica protiv bivšeg američkog marinca, pripadnika elitne jedinice "Foke", Danijela Dejvida Korbeta i još trojice sprskih državljana, kojom se terete za nedozvoljeno nošenje oružja, postala je pravosnažna, i uskoro će im biti zakazan početak suđenja pred Višim sudom u Beogradu.\nNastavljeno suđenje Urošu Mišiću zbog prebijanja američkog marinca\nUrošu Mišiću, navijaču FK Crvena zvezda, danas je nastavljeno suđenje po optužnici za učestvovanje u tuči u kojoj su povređena dvojica američkih marinaca u beogradskom klubu Plastik u februaru 2013. godine. Mišić se na prethodnom ročistu u februaru ove godine izjasnio nevinim, rekavši sudu da nije učestvovao u tuči.\nSilovatelja u zatvoru silovale čuvarke\nMornarički kaplar Šejn Bardiz tvrdi da su ga, tokom odsluženja kazne za silovanje, seksualno zlostavljale žene čuvari i žensko osoblje zatvora Miramar u San Dijegu, u Kaliforniji.\nUroš Mišić učestvovao u tuči u kojoj je povređen američki marinac\nU sinoćnoj tuči između dve grupe mladića u "Plastiku", među kojima je bio i navijač Zvezde Uroš Mišić, pripadnik obezbeđenja ambasade SAD u Beogradu zadobio je povrede i posekotine po glavi.


CEFL Online: Rastanak Vukova i Hoffmanna\nRastanak Vukova i Hoffmanna\nHofman u toku prošlogodišnjeg finala\nIgor Hoffmann više nije trener Vukova. Nakon četiri godine na čelu Vukova, on je u dogovoru sa beogradskim timom odlučio da napusti mesto prvog trenera tima.\n"Provesti četiri godine u jednom klubu zaista je velika stvar. Imali smo uspeha, neuspeha i sve smo prolazili zajedno. Pružio sam svoj maksimum, dao sve od sebe i imajući u vidu da smo u tri takmičarske sezone igrali sva tri finala, osvojili jedan trofej, smatram ove čeitri godine zaista uspešnim. Osetio sam da je došlo vreme da odem sa mesta trenera Vukova i naravno da klubu, u njegovom daljem razvoju, želim sve najbolje", za SELAF.com izjavio je Hoffmann.\nHoffmann je vodio Vukove do tri finala u isto toliko takmičenja tokom te četiri godine. Osvojili su Kup Srbije 2005. godine pobedivši Kragujevac, ali su izgubili u ovogodišnjem SELAF finalu od strane istog tima. Sastali su se i u finalu Lige Srbije 2004 godine.\nGoran Nišavić, predsednik Vukova, najavio je mogućnost da će beogradski tim naredne sezone voditi inostrani trener.\n"Hvala Igoru za sve sto je učinio za Vukove u ove protekle četiri godine. Uložio je ogromnu energiju, ne samo u Vukove, nego u ceo ovaj sport, tako da mu se na tome zahvaljujem i ispred uprave i ispred svih igrača Vukova. Pošto smatramo da u Srbiji ne postoji čovek koji bi mogao da ga adekvatno zameni, kako bi igrači dalje napredovali, okrenućemo se inostranim rešenjima. Do tada će funkciju trenera obavljati Zoran Damjanović i novoformirani stručni štab ", rekao je Nišavić.\nDamjanović je bivši igrač i kapiten Vukova koji je prestao sa igranjem po okončanju prošle sezone, a pre nekoliko nedelja je postao menadžer B tima. Prvi tim Vukova nastavlja sa treninzima u januaru.


Svašta ste videli ali jedan snimak je trijumf domaćeg duha! Posle godinu dana muke i neizvesnosti nekako smo priklješteni u međuprostoru čekajući dugu jesen i verovatno još dužu zimu.\nSmrt devetogodišnjeg Stefana Balića potresla je Srbiju i izvela Beograđane na ulice. U znak podrške porodici čije dete je ubio vozač koji iza sebe ima seriju nedela građani su protestima pokazali kako se odmereno ali snažno saoseća u nečijem bolu. Grupa antivaksera se našla da pljune na to i iskoristi smrt nedužnog deteta da seje svoje pomračene ideje i likuje nad suzama njegovih roditelja.\n"JASNO JE DA SE MI NE SLAŽEMO SA TAKVOM MUZIKOM " Zbog Užičkog kola u Zagrebu izbačena kadetkinja, a sad se oglasio i sindikat polcije\nAko ne uspevate da se ugojite koliko god jeli, slab vam je apetit, ili ga imate, ali koliko god jeli kilaža stagnira, imamo rešenje za vas!\nTelefon koji vaše momente pretvara u profesionalne fotografije i video zapise koje ćete pamtiti celog života\nGodišnje doba koje izmamljuje najviše osmeha je svakako leto.Da bismo svaki osmeh i trenutak zabeležili potrebni su nam dragi ljudi, pozitivna energija i pametan telefon. A ukoliko želimo da te momente ovekovečmo tako da prenesu autentičnu sliku koje ćemo se rado prisećati i pokazivati je drugima – onda nam je potreban telefon sa izuzetnom kamerom, specijalnim mogućnostima i karakteristikama. Ovaj put Samsung nije samo ispratio gore pomenute zahteve, već ih je prevazišao i stvorio jedan fenomenalan uređaj sa revolucionarnom kamerom koja daje besprekorne slike i video zapise da bi svaki bitan momenat bio upravo onakav kakav treba da bude – autentičan.\nU prethodnih nekoliko dana društvenim mrežama se dele fotografije sa venčanja nepoznatog para, koje su podigle veliku buru, a sve zbog teme venčanja.\nUkusni recepti mediteranske kuhinje u poklon magazinu Srpska kujna\nPrizovite ukuse Mediterana u vaš dom i spremite jela najzdravije kuhinje na svetu koja vas čekaju u novom broju kulinarskog magazina “Srpska kujna“, svake srede na poklon uz “Blic“. Probajte škampe u paradjzu, oradu s povrćem, pastu sa tunom...


U Frankfurtu održan seminar za edukatore Grassroots trenera - Fudbalski savez Crne Gore\n05. mart 2020., 09:46\nDelegacija Centra za edukaciju trenera FSCG, koju su činili direktor dr Niko Raičković, sekretar i edukator Boris Ljutica i Grassroots menadžer FSCG Amil Gerina, boravila je od 2. do 4. marta u Frankfurtu, na seminaru edukacije i usavršavanja edukatora Grassroots trenera u organizaciji Evropske fudbalske asocijacije (UEFA).\nSeminar se odnosio na elaboraciju sadašnjeg sistema edukacije Grassroots trenera, uvođenja Grassroots licence, implementiranje UEFA C licence u piramidu edukacije CET FSCG, koja će stupiti na snagu od juna 2020. godine, po novom modelu realnog učenja koji se realizuje i koji će se primjenjivati u edukaciji trenera na svim nivoima za sticanje nacionalnih i UEFA licenci, u centrima za edukaciju trenera matičnih saveza.\nNajznačajnija tema seminara odnosila se na regulisanje statusa edukatora u nacionalnim savezima i tendencija da budu trajno povezani sa savezom, kao i njihovo regrutovanje i usavršavanje kroz UEFA seminare i Nacionalne kurseve za edukaciju.\nRad seminara bio je koncipiran na konstantnoj interakciji i u radionicama zemalja učesnica, a crnogorska delegacija je imala značajno i odlično ocijenjeno učešće tokom seminara, u svim aktivnostima, posebno u dijelu prezentacije rada, kako na teorijskoj, tako i na praktičnoj osnovi.\nNa seminaru su, osim učesnika iz zemlje domaćina, učestvovali su i delegacije fudbalskih saveza iz Rusije, Bjelorusije, Belgije, Švedske i Lihtenštajna.\n,,Pro“ licence za Delibašića i Lambulića\nCentar za edukaciju trenera FSCG obavještava da su Andrija Delibašić i Mladen Lambulić stekli...


Poboljšana komunikacija javne uprave sa građanima | EurActiv Serbia\nPoboljšana komunikacija javne uprave sa građanima\nSrbija je u 2016. i 2017. napredovala u otvaranju javne uprave prema građanima, postigla bolju komunikaciju uprave sa građanima ali i ih više uključivala u procese donošenja odluka, ocenjeno je u izveštaju Centra za evropske politike (CEP) predstavljenom 11. aprila. Kada je reč o manjkavostima, problem je pre svega u kašnjenju sa preduzimanjem nekih mera.\nProgramska direktorka CEP Milena Lazarević rekla je novinarima da je više od 60% mera akcionog plana za sprovođenje Partnerstva za otvorenu upravu (POU) u Srbiji dobro sprovedeno.\nOna je navela da je POU međunarodna inicijativa koja je razvijena u više od 50 država, a teži da osigura da se vlade obavežu građanima na transparentnost, borbu protiv korupcije i korišćenje novih tehnologija za jačanje sistema upravljanja.\nLazarević je dodala da izveštaj koji je CEP uradio konstatuje i nedostatke i da je pre svega problem u kašnjenju preduzimanja nekih mera, kao i da nisu do kraja sprovedene.\nKazala je da je drugi "problem" što akcioni plan za Srbiju za sprovođenje te inicijative nije "dovoljno ambiciozan" i da je to jedna od osnovnih preporuka koje je taj "mehanizam za nezavisno izveštavanje" dao.\n"Bitno je da se da se napravi ambiciozniji akcioni plan, da to budu neke konkretnije mere i obećanja, nešto što će doneti vidljive rezultate u praksi i koje će građani moći da osete", ocenila je Lazarević.\nPomoćnica ministra državne uprave i lokalne samouprave Natalija Pavlović Šiniković kazala je da je ministarstvo "nosilac" obaveza i da su preporuke "nezavisnog mehanizma" veoma značajane za sprovođenje preporuka iz POU.\nOna je ocenila da se ciljevi reforme javne uprave, koja je u toku, u većini poklapaju sa ciljevima iz POU, a odnose se na veću transparentnost, ali i davanje većeg značaja organizacijama civilnog društva i otvaranje uprave ka građanima.\n"Formirana je radna grupa koja će se baviti izradom novog akcionog plana, a te mere treba da budu trajni procesi, kako bi javna uprava postala servis građana i kako bi se podigao kvalitet usluga", istakla je Pavlović Šiniković.\nSrbija prihvata novu metodologiju u pregovorima o članstvu u EU\nVučić: Prištinska strana iznela neprihvatljive i nerealne zahteve\nVučić: EU su potrebni barem neki od nas sa Zapadnog Balkana\nNajava policijskog časa izvela Beograđane pred Skupštinu\nGrenel: Nema brzog dogovora Beograda i Prištine u izbornoj godini\nU Srbiji upotreba plastičnih kesa smanjena za 80%\nRomima iz Belvila dosuđena naknada štete protiv grada Beograda zbog iseljenja\nOd Hrvatske do Nemačke - Predsedavanja Savetu EU: Priprema za post-pandemijsku EU\nNeodgovoran odnos prema prirodi uzrok poplava u Srbiji\nNarodno pozorište u Beogradu postalo član Evropske pozorišne konvencije\nMinistri Španije, Irske i Luksemburga u trci za šefa Evrogrupe\nZa EU ključan brzi sporazum o paketu za oporavak\nOdnosi Srbije i Hrvatske presudni za budućnost celog Balkana\nI premijer Kosova odustao od učešća na sastanku u Vašingtonu\nČeška ne vidi razlog za zabranu kretanja i karantin lokalnih žarišta Kovid-19